Poskupilo brašno, slijede i pekarski proizvodi - Hrvatski Glasnik\nNaslovna Društvo Poskupilo brašno, slijede i pekarski proizvodi\nPočetak godine u Bosni i Hercegovini u znaku je novog vala poskupljenja. Brašno je poskupjelo za 30 posto, a očekuje se i rast cijena pekarskih proizvoda. Rast cijena brašna neće se zaustaviti na ovome, a glavni razlozi za to su poskupljenje električne energije i rekordne cijene pšenice na burzama, prenosi BHRT.\n“Naša ekonomija je potrošačka nije proizvođačka i 90 posto budžeta se formria iz PDV i vlada sigurno neće biti toliko agilna da sprečava poskupljenja. Vlada ne može ni da interveniše jer intervenište putem robnih rezervi, a mi nemamo robne rezerve”, kaže ekonomista Aleksa Milojević.\nPrethodni članakTuzla započela razdvajanje elektronskog i električnog otpada\nSljedeći članakJutro s Ivonom: Obećanje – ludom radovanje


Istraga /Blagajnica Doma penzionera u Banjoj Luci pronevjerila 24 hiljade KM / Radio Sarajevo\nIstraga / Blagajnica Doma penzionera u Banjoj Luci pronevjerila 24 hiljade KM\n13. 03. 2018. u 16:40:00 Radiosarajevo.ba\nBlagajnica Doma penzionera u Banjoj Luci osumnjičena je da je nezakonito prisvojila oko 24 hiljade KM ove ustanove zbog čega je protiv nje već pokrenuta istraga.\nIstragu sprovodi policijska uprava Banja Luka po naredbi banjalučkog Okružnog tužilaštva, a ona se tereti da je novac nezakonito prisvajala u toku prošle godine.\nDodali su da je predmet protiv osumnjičene u fazi istrage zbog čega ne mogu dati više informacija, piše Glas Srpske.\nU Policijskoj upravi Banja Luka su potvrdili da vode istragu u ovom slučaju, ali nisu otkrivali ime osumnjičene i druge detalje.\nNezvanično se saznaje da blagajnicu banjalučkog Doma penzionera sumnjiče da je od 1. januara do 13. decembra prošle godine u više navrata prisvajala novac od uplata korisnika i pazara.\nPrema riječima izvora bliskog istrazi ovaj slučaj je otkriven kontrolom blagajne kada je utvrđeno da nije evidentirano 63 771 KM na karticama korisnika Doma. Tada je pokrenuta vanredna kontrola i disciplinski postupak protiv blagajnice.\n"Vanrednim popisom od 13. decembra 2017. godine utvrđeno je da je Stupareva položila pazar u iznosu od 25 853 KM te je u ladici blagajne pronađeno 11 521 KM, u sefu još 6 400 KM. Takođe je utvrđen manjak od 4 019 KM po osnovu primljenih pazara na dan 13. decembar. Kada se sve to sagleda utvrđeno je da je blagajnica načinila ukupan manjak od 24 016 KM", kazao je izvor blizak istrazi.\nVanredna kontrola blagajne, kako se saznaje, bila je osnov Domu penzionera da tužilaštvu podnese dopunu krivične prijave protiv blagajnice. Izvor blizak istrazi je kazao da se blagajnica u disciplinskom postupku branila da joj je sve podmetnuto i da su blagajni pristup imala i druga lica, a ne samo ona.\n"Blagajnica je bila visoko pozicionirana u sindikalnoj organizaciji Doma te je imala status zaštićenog radnika. Ona je to zloupotrijebila kako bi prikrila svoje malverzacije", kazao je izvor Glasa Srpske.\nU Domu penzionera Banja Luka su kazali da je Sanja Stupar suspendovana s posla i protiv nje je pokrenut disciplinski postupak.\n"Upoznati smo s istragom protiv blagajnce. O ovom slučaju i istrazi ne možemo dati više informacija", rekli su u banjalučkom Domu penzionera.\nTagovi: Banja Luka Okružno tužilaštvo Banja Luka krađa istraga pronevjera\nPVB KS-a / Brza intervencija: Lokaliziran požar u pekari na Otoci\nTuga / Udario ga automobil: Petogodišnji dječak preminuo u UKC-u Tuzla usljed povreda\nTK / Saobraćajna nesreća kod Gračanice: Izgubila kontrolu nad vozilom i uletjela u kuću\nPVB / Sarajevski vatrogasci imaju pune ruke posla: Požari na nekoliko lokacija\nOdluka / Benjamin Spahović i Nedim Hasić ostaju iza rešetaka\nMUP KS / Saobraćajna nezgoda u Sarajevu, ima povrijeđenih


Srbi sa severa najavljuju blokadu prelaza\nPredstavnici Srba sa severa traže da policija na prelazima Jarinje i Brnjak prestane sa deljenjem letaka kojima najavljuju naplatu polise graničnog osiguranja.\n13:46 h > 13:57 h\nČlan Upravljačkog tima za uspostavljanje ZSO Ljubomir Marić izjavio je Tanjugu da, ako se momentalno ne prestane sa tom aktivnošću, da će doći do potpune blokade prelaza Jarinje i Brnjak i puteva koji ka njima vode.\nMarić je rekao da su gradonačelnici četiri opštine sa severa Kosova održali jutros konsultacije sa članovima Upravljačkog tima i doneli tu odluku.\nOn je dodao da će predstavnicima policije na prelazima Jarinje i Brnjak predočiti tu odluku danas i zatražiti od njih da prestanu sa deljenjem letaka, u vezi sa početkom naplate osiguranja za vozila.\nMarić je naglasio da to nije dogovoreno ni sa jednim predstavnikom srpske zajednice na severu Kosova, niti je to dogovoreno na bilo kom drugom nivou.\nVozače iz pavca Srbije, juče su o naplati tog osiguranja od 8. januara, informisali pripadnici kosovske policije, deleći im letke, ispisane na srpskom, albanskom i engleskom jeziku.\nU letku je objašnjeno, da je to u interesu vozača i da se na taj način pruža pokriće za eventualno nastalu štetu u udesima u drumskom saobraćaju.\n28.02.2021 Gračanica: I večeras skup podrške za privedene mladiće (348)


SSS: Pozorište "Boško Buha" šest godina u procesu rekonstrukcije - Politika - Dnevni list Danas\nPočetna » Politika » SSS: Pozorište „Boško Buha“ šest godina u procesu rekonstrukcije\nSkupština slobodne Srbija upozorava da je kultno beogradsko pozorište „Boško Buha“ već šest godina u procesu rekonstrukcije, a da se kraj radova još ne nazire, tjer su oni iz nepoznatih razloga obustavljeni.\nPredstavnici vlasti su u nekoliko navrata proteklih godina obećavali da će svi radovi u ovoj pozorišnoj kući, koja je odavno već jedan od zaštitnih kulturnih simbola Beograda, ubrzo biti završeni.\nNekadašnji gradonačelnik glavnog grada, a danas ministar finansija Siniša Mali, 2015. je najavio da će radovi na obnovi pozorišta biti završeni u roku od godinu dana, da bi 2017. godine opet dao obećanje koje je ostalo neispunjeno: da će radovi biti okončani 2018. godine i da će otvaranje renoviranog pozorišta biti „prioritet u odnosu na renoviranje Trga republike u Beogradu.“\nI dok je preskupa rekonstrukcija Trga republike okončana, unutrašnjost „Boška Buhe“ i dalje izgleda skoro isto kao i onda kada su radovi započeti, pre šest godina.\nSkupština slobodne Srbije smatra da Beograđanima nisu potrebni novi i nerealno skupi simboli, dok se stari simboli pretvaraju u ruševine.\nAnsambl pozorišta „Boško Buha“ privremeno (godinama) je podstanar u Ustanovi kulture „Vuk Karadžić“ i tamo može da koristi deset ili manje termina mesečno za izvođenje predstava, što je nedovoljno i nije dobro ni za nove, ni za stare predstave, kao ni za publiku.\nO problemu rekonstrukcije pozorišta Udruženje dramskih umetnika pisalo je nadležnim organima pretprošle godine, ali ništa se od tada nije pomerilo sa mrtve tačke.Apel ovog udruženja nije imao nikakvog odjeka u javnosti.\nSkupština slobodne Srbije apeluje na građane, posebno na kulturne radnike i ljubitelje kulture, da dignu glas i izbore se da nadležni nastave i ubrzano dovrše radove na rekonstrukciji pozorišta „Boško Buha“.\nPozorište Boško BuhaSkupština slobodne SrbijaBeograd


Klipersi šokirali šampione, Golden Stejt prokockao 31 razlike - Izazov\nRadio-televizija Srbije 16. aprila 2019. 07:44\nNeverovatan meč odigrao se u "Orakl areni", gde je domaća ekipa Golden Stejta ponovo ušla u istoriju, na njihovu žalost, ponovo po prokockanoj prednosti.\nNiko nije očekivao neizvestan meč i ludu završnicu, pogotovo ne nakon što su "ratnici" poveli sa 31 poen razlike krajem prvog poluvremena. Veoma raspoloženi bili su Kari, Durent i družina, ali gosti iz Los Anđelesa se nisu predavali.\nKlipersi su uspeli da nadoknade najveći deficit u jednoj utakmici u plej-ofu NBA lige, velikim požrtvovanjem i zalaganjem, uz veoma disciplinovanu igru u drugom poluvremenu. U prvom poluvremenu oni su postigli 50, a u drugom 85 poena.\nIz poseda u posed gosti su uspeli da tope prednost rivala, da bi ona u poslednjem minutu iznosila samo tri poena. Trojkom Šameta 15-ak sekundi pre kraja meča Klipersi su poveli, da bi se potom odbranili i potvrdili pobedu sa linije za slobodna bacanja.\nKlipersi su izjednačili u seriji protiv Voriorsa na 1:1, a serija se seli u Los Anđeles. Prvi meč u "Stejpls centru" igra se u petak od 04.30 časova posle ponoći po našem vremenu.


Bečić: Skupština će pružiti podršku unapređenju omladinskih politika – Portal Berane\nBečić: Skupština će pružiti podršku unapređenju omladinskih politika\nNovi skupštinski saziv spremna je da pruži doprinos unapređenju omladinskih politika, kazao je predsjednik Skupštine Aleksa Bečić na sastanku sa šefom Regionalne kancelarije za saradnju mladih (RYCO), Edinom Koljenovićem.\nBečić je kazao da će Skupština biti dostupna za sve inicijative usmjerene na intenziviranje saradnje i jačanje pozicije mladih u regionu.\nKoljenović je upoznao Bečića sa aktuelnim projektima, kao i budućim planovima ove organizacije koja realizuje projekte za mlade ljude u cilju njihovog povezivanja i razmjene iskustava.\nRazgovarali su, kako se navodi u saopštenju, i o mehanizmima saradnje za povezivanje mladih Zapadnog Balkana u cilju unapređenja njihove saradnje, ali i jačanja omladinske politike na nacionalnom nivou.\nRYCO je osnovan 2016. na šestom samitu zemalja zapadnog Balkana u Parizu kao nezavisni institucionalni mehanizam za promovisanje duha pomirenja i saradnje među mladima u regionu putem programa razmjene.


Kalipso platforma Evropske komisije zasniva se na modelu povećanja iskorišćenosti turističkih kapaciteta van sezone, za kreiranje turističke ponude namenjene svima onima koji usled nepovoljnih ekonomskih uslova ili neprilagođenosti kapaciteta i programa nisu u mogućnosti da putuju u turističkoj sezoni (mladi, penzioneri, porodice sa većim brojem dece i manjim primanjima, osobe sa invaliditetom ili smetnjama u razvoju). Ovaj model dao je vidljive rezultate u državama Evropske unije i doprineo je opštem razvoju turizma u tim zemljama.\nCilj projekta “Odmor za sve” (Holiday4All) je da podstakne inovativnost u kreiranju ponuda, promovisanju turističkih destinacija i sadržaja u vansezonskom periodu, kao i da podstakne turizam i putovanja po povoljnijim uslovima van sezone. Projekat sprovode Turistička organizacija Srbije kao nosilac projekta, u partnerstvu sa Nacionalnom turističkom organizacijom Crne Gore i Dunavskim centrom za kompetenciju. Turistička organizacija Srbije u saradnji sa Dunavskim centrom za kompetenciju i Nacionalnom turističkom organizacijom Crne Gore, u okviru projekta “Odmor za sve” (Holiday4All), organizovala je četvorodnevni trening-seminar i studijsko putovanje na temu produženja turističke sezone po modelu Kalipso Evropske komisije. Trening i studijsko putovanje održali su se od 11. do 14. septembra 2013. godine u Beogradu, Čarobnom selu/Banji Vrujci i Vrnjačkoj banji.\nUvodni deo uključio je predstavljanje globalnog fenomena omladinskog turizma, udela u svetskom tžištu, globalnih promena u funkciji razvoja omladinskog turizma u svetu (navika, brzine protoka informacija, životnog stila...) i opisa karakteristika savremenih mladih turista. U nastavku je izložen koncept organizacije Srbija za mlade (Serbia4Youth), načina promocije Srbije segmentu mladih originalnim programima, sadržajima i animacijama kojima se motivišu mladi da više putuju Srbijom. Usledio je odlazak u banju Vrujci i Vranjačku banju gde su nastavljene projektne aktivnosti na terenu.\nRadionica se sastojala iz 4 sesije:\nI ) Instrumenti marketing mix-a (proizvod, cena, promocija, distribucija) i njihov pojedinacni znacaj za razvoj omladinskog turizma. Ucesnici su aktivno učestvovali u definisanju neophodnih elemenata instrumenata marketing miksa.\nII ) Smeštaj – Istaknut je problem visokih cena smeštaja za mlade, nepostojanja adekvatnih hostela mimo Beograda (u kom je uočen nedostatak hostela sa većim kapacitetom), kao i mali broj kampova.\nIII ) Atrakcije i animacije za segment mladih (koncept zabave) – Istaknut je znacaj animacija, aktivnog odmora, zabave i provoda, posećivanja koncerata i manifestacija, kreiranje novih i prilagođavanje postojećih sadržaja mladima u okviru razvoja omladinskog turizma.\nIV ) Partnerstva – Neophodnost saradnje svih stakeholder-a na polju razvoja omladinskog turizma, od omladinskih organizacija, preko lokalnih turistickih organizacija, turistickih agencija, pružaoca usluga smeštaja do svih relevantnih vladinih institucija.\nUčesnici su bili vrlo aktivni, motivisani i radoznali da iskažu svoje mišljenje, komentarišu i usvoje mnoge činjenice neophodne za razvoj omladinskog turizma u Srbiji. Preko 60% je aktivno učestvovalo u svim sesijama. Zaključci su bili više nego pozitivni, a učesnici zainteresovani i motivisani za dalji rad na projektu za segment mladih.\nKroz edukativne seminare, radionice, studijska putovanja i umrežavanje svih stakeholdera mogu se postici značajni i vidljivi rezultati. Najbitniji efekti edukacije treba da dopru do najbitnijih steakeholdera u lancu i pomognu im da shvate da produžetkom sezone i prilagodenim ponudama za segment mladih, mogu samo da unaprede svoje poslovanje.


Analiza: Može li Srbija da vodi drugačiju spoljnu politiku od one kakva je danas?\nNedavno imenovanje iskusnog diplomate Metjua Palemara novog specijalnog predstavnika SAD za Balkan tumači se kao znak političkog povratka SAD na ove prostore i pokušaj da se stavi tačka na kosovsku sagu. Dok balkanski lideri sa oprezom i pažnjom razmatraju korake novog američkog predstavnika, analitičari u ovom potezu Vašingtona vide i nastojanje SAD da se vrati na Balkan gde sve više jača borba za uticaj između Evropske unije, Kine i Rusije. Ipak, ključno pitanje na Balkanu i dan danas jeste Kosovo i položaj Srbije.\nPalmer, koji tečno govori grčki, sprski i japanski i ranije je službovao u Beogradu, biće glavni predstavnik SAD na sastancima Kvinte – grupe zemalja koju čine SAD, Britanija, Francuska, Nemačka i Italija, a koje su posebno zainteresovane za Balkan. Imenovanje Palmera samo je jedna od niza intenzivnih diplomatskih aktivnosti na relaciji Balkan – Vašington. Proteklih nedelja Srbiju i Balkan pohodilo je nekoliko američkih senatora koji su boravili u Beogradu, Prištini ali i u Podgorici i koji su pozvali na postizanje rešenja za kosovski čvor. Takođe, nekoliko srpskih i albanskih zvaničnika je proteklih meseci boravilo u Vašingtonu na konsultacijama sa američkim zvaničnicima. Da podsetimo, od novembra 2018. kada su separatističke vlasti u Prištini uvele stoprocentne take na proizvode iz centralne Srbije i BiH (a posle debakla Prištine u nastojanju da postane članica Interpola) došlo je do zastoja u pregovorima koji su bili pod palicom Evropske unije.\nU jednoj od prvih izjava po imenovanju na mesto specijalnog izaslanika SAD za Zapadni Balkan, Metju Palmer je odredio tačan vremenski okvir u kome bi, prema njegovom viđenju, bilo prostora za postizanje sporazuma o Kosovu: „Postoji mali prostor za mogućnost postizanja sporazuma i to između formiranja vlade na Kosovu i izbora u Srbiji, nemamo vremena za gubljenje, moramo iskoristiti ovu mogućnost“, poručio je američki predstavnik na Bledskom strateškom forumu početkom septembra. Srpski minister spoljnih poslova Ivica Dačić je na poruku Palmera reagovao izjavom da je Srbija spremna brzo da reaguje, dok je ruski ambasador Aleksandar Bocan Harčenko poslao drugačiju poruku: “Sada ne postoji povoljna međunarodna situacija za rešavanje pitanja Kosova, to pitanje mora da se rešava u okviru međunarodnog prava i na osnovu Rezolucije 1244”, dodavši da je Moskva spremna da se uključi u bilo kakve pregovore ali samo na poziv Beograda.\nEvropski izbori jula ove godine, kao i same takse koje su – sasvim očito – u Prištini donete uz konsultacije i saglasnost sa Velikim silama sa Zapada, ishodovale su potpunim zastojem u pregovorima. Štaviše, Srbija, koja je do sada u proteklih 30 godina pokazala da je uvek spremna da posle nekog vremena ide ispod svojih „crvenih linija“, ovog puta nije se pomakla od stava da nema pregovora dok se ne ukinu takse.\nKoliko god neki tvrdili, uključujući i aktuelne vlasti u Beogradu, da je zamrznut konflikt loša stvar, zamrzavanje koje traje od novembra prošle godine, čini se, dovelo je do toga da zapadne sile barem za nijansu promene pristup Balkanu i, barem i malo, uvaže stav Srbije da ne može večito ogoljenom silom i pritiscima da se vodi politika prema Beogradu i Srbima.\nMeđutim, promena stava Zapada – u smislu da sada malo više uvažavaju neophodnost otvaranja dijaloga oko Kosova, mada i dalje nastoje da nametnu rešenje po kome bi Srbija priznala secesiju i ne bi dobila ništa – za sada je samo simbolična. Ipak, imenovanje Palmera i intenzivnija diplomatska aktivnost iz Vašingtona jeste znak da su i oni spremni, barem do neke mere, da preispitaju svoje pozicije ili da ponovo otvore pitanja za koja se do sada redovno sa Zapada poručivalo „da su odavno rešena“.\nAli, da nema dileme gde Zapad (i dalje) stoji svedoči pismo zemalja Kvinte od sredine avgusta u kome kažu da je „došlo vreme da se stavi tačka na sukobe iz 90-ih i da se kroz pregovore u duhu dobre volje postigne sporazum prihvatljiv obema stranama“, ali uz sledeću poruku: „Spremni smo da kroz podršku visokom predstavniku EU povećamo našu ulogu u procesu ali to ne možemo učiniti sve dok obe strane ne pokažu spremnost na kompromis, uklone prepreke i nastave da razgovaraju. Za Kosovo to znači ukidanje taksi koje je nametnulo Srbiji. Za Srbiju to znači prekid kampanje za povlačenje priznanja nezavisnosti Kosova“ (kurziv i bold – „Svedok“).\nSuština gore navedene izjave jeste u tome da je stavljen znak jednakosti između ponašanja albanskih separatista koje apsolutno krši postojeći regionalni sporazum o slobodnoj trgovini CEFTA i direktno izaziva humanitarnu katastrofu u srpskim sredinama na Kosovu, sa jedne, i, sa druge – nastojanju Srbije da mirnim i legitimnim merama suzbije podrivanje sopstvenog suvereniteta i secesiju dela teritorije, tako što od drugih zemalja traži i na međunarodnim forumima nastoji da spreči prepoznavanje takozvane „Republike Kosovo“.\nI u ovome se gleda suština stava Zapada prema Srbima i Srbiji koji traje dugo – em nas biju (otimaju nam teritoriju i ugrožavaju/ignorišu prava Srba i srpske manjine na Kosovu i u regionu), em nam ne daju da se branimo (time što ćemo ukazivati na dvostruke standarde u odnosu prema Srbima i srpskoj teritoriji, u odnosu na druge narode i države). Ovo nije slučaj samo sa pitanjem Kosova i Metohije već i sa drugim teritoirjama na kojima žive Srbi: EU i Zapad uporno ignorišu činjenicu da su u Hrvatskoj Srbi redovno mete šovinističkih i rasističkih napada, da im se u Crnoj Gori osporava pravo na identitet i uskraćuju verska i manjinska prava, dok u BiH zapadne zemlje konstantno podržavaju bošnjačke nacionaliste u podrivanju Dejtonskog sporazuma sa ciljem da se obesmisli Republika Srpska i defakto ukine.\nŠta može Beograd da učini? Srbija je od 2000. u svim strateškim dokumentima kao svoj glavni spoljnopolitički cilj proklamovala članstvo u Evropskoj uniji. Kada je o Kosovu i Metohiji reč, od stava da „nikada nećemo priznati secesiju južne srpske pokrajine“ došli smo do toga da tražimo „kompromis“ i da, kako često poručuju aktuelne vlasti, „ne možemo mi sve da izgubimo a Albanci sve da dobiju“ pa je već neko vreme jasno da se Srbija zalaže za neku vrstu razgraničenja prema kome bi srpski delovi Kosova koji se naslanjaju na ostatak Srbije biti reintegrisani, dok bi izolovani delovi (enklave) imale poseban status. Ovome se Albanci, ali i dobar deo zapadnih zemalja, oštro protive. Na Zapadu se boje da će to u perspektivi otvoriti pitanje podele Severne Makedonije ali i Bosne i Hercegovine. U tumačenju zapadnih sila, to bi vodilo „stvaranju etničkih granica“ a to nije u skladu sa „multikulturalnim vrednostima“, mada im je istovremeno očito prihvatljiv jedino onaj „multikulturalizam“ u kome su Srbi (ugnjetavana) manjina.\nSve ovo navodi neke da tvrde da je politika koju vodi Beograd – pokušavajući da postane deo Evropske unije i da se pridruži zapadnom svetu iako se odatle vodi krajnje negativna politika prema Srbiji i pravima Srba u regionu – kontradiktorna. Međutim, situacija je toliko šizofrena da je pitanje da li Srbija uopšte može da vodi drugačiju politiku na spoljnom planu od one kakvu vodi danas? Evropska unija je glavni spoljnotrgovinski partner Srbije i dominantna ekonomska i politička sila u regionu. Rusija, i pored činjenice da je za ambasadora u Beogradu postavila svog najiskusnijeg balkanskog stručnjaka, Bocan Harčenka, nema ekonomsku moć i uticaj koji bi mogao da nadjača Zapad. Zapravo, ono što je vratilo Rusiju na Balkan jeste zapdna podrška secesiji Kosova a ne nekakvo navodno nastojanje Rusije da „poremeti stvari u regionu“, kako se neretko tvrdi na Zapadu.\nOno što Beogradu ide na ruku i pomaže držanje pozicije u vezi sa Kosovom jesu dobri odnosi sa drugim velikim svetskim i regionalnim silama koje, premda nisu u stanju da preokrenu proces u vezi sa kosovskom secesijom, imaju dovoljno autoriteta i snage da se suprotstave daljem prepoznavanju samostalnog Kosova. Na prvom mestu, uz Rusiju, važna je uloga Kine koja je Srbiju odredila kao odskočnu dasku za evropski kontinent u projektu „Put svile“. Zapravo, postavljanje Palmera za specijalnog savetnika za Balkan i ubrzanje procesa rešavanja kosovskog pitanja neki na Zapadu vide kao posledicu sve veće zabrinutosti zapadnih zemalja zbog narastajućeg ekonomskog prisustva Kine koja se na globalnom planu sve više sukobljava i sa SAD.\nTu je važna i uloga drugih sila – poput Turske (koja se trenutno nalazi u političkom sukobu sa Zapadom), Irana, Južnoafričke republike, Indonezije, Izraela, Brazila – koje imaju uticaj u svojim regionalnim krugovima a koje, za sada (sa izuzetkom Turske) podržavaju stav Srbije u vezi sa Kosovom.\nU svetu u kome očito sve više slabi uticaj Zapada a raste moć Kine i zemalja istoka, čini se da se zapadnim zemljama – pre svega SAD koje su glavni nosilac i temelj međunarodnog poretka kakav je postojao od početka 90-ih a čiji je produkt i secesija Kosova – sada žuri da što pre zatvore kosovsko pitanje i ubace Srbiju i Balkan pod svoj politički i ekonomski kišobran. Kao i u slučaju Crne Gore, oni to ne rade zato što iskreno veruju da je Balkan deo prave Evrope i da smo mi na Balkanu Evropljani poput njih već, kako bi osigurali da druge velike sile, Rusija, Kina ili neko novi, ne počnu da im se intenzivnije mešaju u ono što vide kao zonu svojih interesa.


Grand kafa dobitnik nagrade „Beogradski pobednik“ | CityMagazine\n„Grand kafa je nagradom Beogradski pobednik zaokružila još jednu uspešnu poslovnu godinu, što je za nas, kao lidera u proizvodnji kafe, još jedna potvrda da tržište Srbije i te kako ume da ceni i prepozna kvalitet proizvoda i ulaganja u svaki segment poslovanja, od nabavke i kontrole zrna kafe u poreklu do proizvodnje i odnosa sa potrošačima, koji su nam posebno važni. Takođe, Grand kafa kontinuirano podržava napore za unapređenje uslova života i poslovanja, a osim ulaganja u razvoj brendova, naši napori su posebno usmereni i na ulaganje u ljude, jer samo u kreativnom i aktivnom radnom okruženju uz podršku zaposlenih da razvijaju svoje pune potencijale, mogu da se postignu ovakvi rezultati,“ izjavio je Andrej Bele, generalni direktor Strateškog poslovnog područja Kafa Atlantic Grupe, u okviru koje posluje kompanija Grand Prom.\nAndrej Bele na dodeli nagrade\nZa ubrzani privredni i opšti napredak društva neophodno je uspostavljanje čvrste saradnje između države i privrede, tako da je Grand kafa, kao kompanija posvećena poboljšanju ekonomskih uslova poslovanja, bila inicijator uvođenja akciznih markica na pakovanje kafe, podržavajući napore države da stane na put sivoj ekonomiji, čime je postala njen direktan partner.\nNagrada Beogradski pobednik dodeljuje se više od 30. godina najuspešnijim kompanijama i pojedincima koji su ostvarili izvanredne rezultate, postavili visoke standarde, ne samo u sferi bilansa uspeha, već i u ulaganju u nove tehnologije, obrazovanje kadrova, društvenu odgovornost i uopšteno, koji su svojim radom doprineli razvoju Beograda.\nPlazma KIDS u kreativnom i zabavnom pakovanju beogradski pobednik · grand kafa · nagrada · privredna komora beograda


Krkobabić: Novim programom do pokretanja privrednih aktivnosti na selu - Agroportal\nKrkobabić: Novim programom do pokretanja privrednih aktivnosti na selu\nu: Kajron, Konkursi i programi, Vesti\nMinistar za brigu o selu Milan Krkbabić razgovarao u Kumovoj vodenici u lajkovačkom selu Markova crkva sa članovima Društva vodeničara Srbije gde je najavio novi program pokretanja privrednih aktivnosti na selu.\nČITAJTE I: Sve o IPARD progamu na jednom mestu\n-Država Srbija je tu i obezbedićemo novac. Predsednik Republike Aleksandar Vučić je, prilikom polaganja zakletve, ponovio opredeljenje da se velika pažnja posveti selu i ta politička volja je presudna. Uz nas su i struka i nauka – ljudi iz Akademijskog odbora za selo. Treći činilac je lokalna samouprava – ljudi koji rade za svoja sela i koji su na terenu. Samo zajedno možemo da pravimo pomake, naglasio je Krkobabić.\nObrativši se članovima Društva vodeničara i okupljenim meštanima, Krkobabić je naglasio da je obnova i stavljanje u funkciju starih vodenica u Srbiji višestruko koristan projekat.\n– Vodenice potočare kao osoben deo materijalne kulture Srbije, pored egzistencijalnog, imaju i istorijski i socijalno-društveni značaj. Danas vodenice potočare mogu da imaju vidljiv značaj u okviru seoskog turizma. Posebno su poželjne za meljavu žitarica jer ne zagađuju okolinu i ne troše električnu energiju. Valja ih obnavljati tamo gde su bile odvajkada. Vodenice su geostrateški veoma značajne zbog mogućnosti proizvodnje brašna i u vanrednim okolnostima i kriznim situacijama, istakao je Krkobabić.\nMilan Pavlović, suvlasnik Kumove vodenice u Markovoj crkvi i predsednik Društva vodeničara Srbije, naveo je da su vodenice potpuno ekološke tvorevine, savršeni spoj prirode i čovekovog izuma, ljubavi i upornosti da se opstane.\n-One, pored proizvodnje kvalitetnog brašna od celog zrna žitarica, mogu da budu izazov za duži boravak turista za šta je potrebno u blizini vodenice izgraditi i adekvatno opremljene turističke objekte, poručio je Pavlović.\nNeformalnom skupu u Kumovoj vodenici prisustvovao je i akademik Dragan Škorić koji je rekao da bi, po uzoru na ovu, trebalo obnoviti sve stare vodenice potočare u Srbiji i staviti ih u funkciju egzistencije seoskog stanovništva i turizma.\nU oblasti obezbeđivanja egzistencije na selu, pored već uspešnih programa obnove zadrugarstva i dodele praznih seoskih kuća, Ministarstvo za brigu o selu priprema novi program čiji cilj je pokretanje privrednih aktivnosti na selu – stare i nove zanate, trgovinske i uslužne delatnosti, seoski turizam i slično.\nPrethodni : Novi termin Festivala kuglofa u Sremskim Karlovcima\nSledeći : Kako uštedeti na uljima i mazivima za traktore?\nOtkupna cena suncokreta za sada 50 dinara s PDV-om\nPIS: Zaštita šljive\nKako uštedeti na uljima i mazivima za traktore?


Svetska banka ulaže dve milijarde dolara u Srbiju | Vranje-Online\nINFO / Ekonomija\nSvetska banka ulaže dve milijarde dolara u Srbiju\nIzvršni direktor Svetske banke za Srbiju Jorg Friden izjavio je da je nedavno odobren petogodišnji program podrške Srbiji, vredan više od dve milijarde dolara.\n“Bord direktora je prepoznao da je napravljen napredak nove vlade u poslednjih 18 meseci, a dalja demonstracija poverenja je program podrške koji je odobren Srbiji. Program podrazumeva ukupne investicije od više od dve milijarde dolara u narednih pet godina”, rekao je Friden, koji u Bordu direktora Svetske banke predstavlja i Srbiju.\nFriden kaže da je pozitivne reakcije te institucije već preneo premijeru Aleksandru Vučiću, ali je preneo i to da su sa druge strane i očekivanja velika.\n“Obaveze koje je Srbija preuzela, posebno u oblasti ekonomskih reformi, privatizacije, upravljanja budžetom, ključne su za određivanje budućeg učestvovanja Svetske banke”, rekao je on.\nFriden je naveo da su takođe važna i očekivanja IFC-a, ogranka te banke koji podržava privatni sektor, a koji je spreman da uloži više u Srbiju.\nZa to je, kako je naveo, najpre potrebno da se reši serija strukturnih problema, posebno kada je reč o stečaju i unapređenju funkcionisanja sudstva.\n“To su s jedne strane moje poruke, a sa druge, ono što sam čuo, jeste jaka rešenost da se prihvate ti uslovi. Naročito kada je reč o okončanju privatizacije do kraja oktobra kako je dogovoreno”, rekao je Friden.\nOn je rekao i da mu je Vučić, na nedavnom sastanku, iskreno ukazao i na teškoće koje postoje kako bi se ti ciljevi postigli.\n“Premijer želi da uzme u obzir socijalnu situaciju u Srbiji. Promene, opet, ne mogu da budu odlučene samo u Beogradu, već odluke moraju da se donesu i na lokalnom nivou, a svakom preduzeću je potrebo prilagođeno rešenje. To je zadatak i za naše timove da rade na specifičnom rešenju posebno za onih 17 preduzeća za privatizaciju koje su od strateškog značaja za ekonomiju i građane”, rekao je sagovornik Tanjuga.\nPale devizne rezerve NBS – 8,4 milijardi neto\nOdobreno: Hemofarm progutao i farmaciju Ivančić i\nBravo Nemci:Na grčkoj krizi zaradili 100 milijardi\nNovi direktori u Železnicama Srbije\n"Srbija protiv krize drugačije od Sirize"


Odlukom Upravnog suda ponavlja se glasanje na pet birališta u Šapcu – Slobodne novine\nGIK će doneti odluku o datumu ponovljenih izbora, a na ovim biralištima pravo glas ima oko šest hiljada građana. Evidentna je ponovljena izborna krađa, što je konstatovao i Upravni sud, to po prijavama liste “Nebojša Zelenović-Šabac jer naš”.\nSimptomatično je da tužilaštvo opet ništa ne preduzima, iako su podnete krivične prijave za organizovani kriminala, gde su navedena imena lica sa kriminogenom prošlošću kao i svedoci i dokazni matreijal.\nJoš posle izbora 21. juna GIK je poništila izbore na svih sto birališta jer su uočene brojne nepravilnosti, ali je Upravni sud poništio izbore na 27 biračkih mesta. Pri tome nije se upuštao u zapisnički konstatovanu pojavu falsifikovanih glasačkih listića na 12 birališta.\nNa ponovljenoim glasanju opet se desila izborna krađa, ali nikad brutalnija. Medijske ekipe Nove rs, TV Šapca, Podrinskih i Glasa Podrinja široj javnosti posvedočile su o umešanosti kriminogenih grupa kod birališta. Već tri meseca tužilaštvo i policija ništa ne preduzimaju povodom podnetih krivičnih prijava.\nPrema procenama pravnog tima liste Nebojše Zelenovića, reč je o nekoliko hiljada kupljenih glasova ili dobijenih ucenama i pretnjama.\nDo sada se nisu izjasnili ni međunarodni faktori, jer su uočene izborne krađe prosleđene institucijama Evropske unije i njihovim ambasadama kao i ambasadama SAD, Kanade i Australije. Nije reagovao ni Ustavni sud kome su upućene dve ustavne žalbe.\nDa su naprednjaci sve uložili ne bi došli do izborne pobede dokaz je da su pored kiminalnih radnji na volšeban način pregovarali sa listom “Novi tim za Šabac”, pokreta Zapadna Srbija, kao i Ruskom strankom, što je bio deo prodemokratskih snaga.\nOznakelokalni izbori Naslovna-centar Naslovna-traka Šabac Upravni sud


Evropska liga za odbojkašice - Blic Sport\nOdbojkašice Srbije i u Subotici poražene od Belgije\nOdbojkašice Srbije poražene su od Belgije u okviru prvog kola drugog turnira Evropske lige rezultatom 3:0 (21:12, 22:20, 21:18) posle 72 minuta igre.\nOdbojkašice poražene od Belgije na startu Evropske lige\nOdbojkašice Srbije počinju pripreme za Evropsku ligu gostovanjem Bugarskoj\nŽenska seniorska reprezentacija Srbije odigraće narednog vikenda dve prijateljske utakmice protiv Bugarske u okviru priprema za Evropsku ligu.\nSrpske odbojkašice u Belgiji počinju takmičenje u Evropskoj ligi\nBrakočević: Iskreno se nadam da ćemo završiti sa ovim oscilacijama\nSelektor ženske odbojkaške reprezentacije Srbije Zoran Terzić izjavio je da je njegova ekipa igrala dobro protiv Holandije i da se nada da će podizati formu do Olimpijskih igara.\nŽenska odbojkaška reprezentacija Srbije po prvi put je ostala bez trofeja u Evropskoj lig izgubivši u polufinalu završnog turnira u Karlovim Varima od Bugarske sa 3:1, po setovima 34:32, 25:22, 21:25, 25:20.\nOdbojkašice kreću po novu titulu u Evropskoj ligi\nŽenska odbojkaška reprezentacija Srbije, jedini i trostruki pobednik Evropske lige, igraće u polufinalu četvrtog izdanja protiv Bugarske, u četvrtak od 15 časova uz direktan prenos na RTS 2 u “KV Areni” u Karlovim Varima, u Češkoj.\nOdbojkašice Srbije savladale Španiju i ostvarile devetu pobedu zaredom\nPodmlađena ženska odbojkaška reprezentacija Srbije savladala je domaću selekciju Španije sa 3:1 (25:18, 25.10, 21:25, 25:20) u trećem kolu trećeg vikenda A grupe Evropske lige.\nOdbojkašice Srbije pred rekordnim brojem gledalaca u Subotici pobedile Mađarsku


Vesti online / Slobodno Vreme / Auto-moto / Evolucija Mazde: 24 godine u četiri minuta (VIDEO)\nJapanski proizvođači postepeno obnavljaju legendarne sportske modelle iz 80-tih i 90-tih. Honda je pre par godina izbacila novi NSX, a Toyota će uskoro predstaviti novu generaciju Supre. Fanovi Mazde RX-7 i dalje iščekuju da ovaj automobil dobije svoju savremenu verziju.\nMazda RX-7, koja je za pogon koristila rotacioni motor, proizvodila se u periodu od 1978. do 2002. Naslednik, RX-8, takođe je okončao svoj životni vek pre nekoliko godina a, uprkos glasinama, novog Mazdinog sportskog modela sa rotacionim motorom za sada nema na vidiku.\nMnogi zaljubljenici u ove specifične automobile veruju u njihov povratak na scenu i rado se prisećaju starih verzija.\nZa sve njih, ali i one koji bi da saznaju nešto više o Mazdi RX-7, Cars Evolution pripremio je kratki animirani video sa detaljima o svakoj varijanti ovog modela izrađenoj tokom 24 godine proizvodnje automobila.\nOriginalna Mazda RX-7 iz 1978. imala je 100 ks, a najsnažnija produkcijska verzija poslednje generacije iz 2002. raspolagala je sa 276 "konja".


Prezentacija primene Zakona o slobodnom pristupu informacijama od javnog značaja – Odbor za ljudska prava Vranje\n/ Vranje, 25.09.06. / NVO Narodni Parlament iz Leskovca i Odbor za ljudska prava Vranje u saradnji sa kancelarijom Republičkog Poverenika za informacije od javnog značaja i Načelnikom Pčinjskog okruga organizovali su u ponedeljak, 25.09. 2006. god. prezentaciju dosadašnje primene Zakona o slobodnom pristupu informacijama od javnog značaja.\nPrezentacija je bila namenjena licima u državnim organima koja treba da primenjuju Zakon i licima koja će po prirodi svog posla (aktivnostima) najčešće koristiti odredbe ovog Zakona.\nKao predavači učestvovali su Rodoljub Šabić, Biljana Milovanović (načelnica opštinske uprave u Požegi) i Zdenka Kovačević (UG Sretenje)\nRepublički Poverenik za informacije od javnog značaja je, u svom izlaganju, istakao značaj samog postojanja ovog zakona, kao i njegove praktične primene, kako za organe javne vlasti, tako i za same gradjane.\nŠabić je takođe govorio o svojim dosadašnjim iskustvima u primeni ovog zakona i naglasio da u ovoj oblasti još uvek postoje propusti, kojih će, nada se, vremenom biti sve manje.


Tanjug 31. avgusta 2021. 23:10\nVAŠINGTON – Predsednik SAD Džo Bajden obratio se naciji na kraju najdužeg rata koji su SAD vodile i još jednom obrazložio svoju odluku da okonča 20-ogodišnje američko angažovanje u Avganistanu.\n„Nisam želeo da produžim večiti rat i nisam želeo da produžim večiti izlaz iz rata“, rekao je Bajden.\nPredsednik SAD je preuzeo odgovornost za takvu odluku i rekao da se ne slaže sa kritikama da je postojao bolji način da se evakuišu Amerikanci i civili, preneo je Glas Amerike.\n„Pojedini sada govore da je evakuacija trebalo da počne ranije ili da je mogla biti izvedena uređenije. Poštujem to, ali nisam saglasan. Gužve na aerodromu bi sve stvarale bez obzira na to kada bi povlačenje otpočelo“, rekoa je bajden.\n„Zamislite da smo započeli evakuaciju u junu ili julu, doveli hiljade američkih vojnika i evakuisali više od 120.000 ljudi usred građanskog rata. Nastale bi gužve, slom poverenja u vlasti i situacija bi postala teška i opasna misija. Ne postoji evakuacija na kraju rata koju možete voditi bez složenosti, izazova i pretnji sa kojima smo se suočili“, istakao je on.\n„Za preostale Amerikance nema roka, rešeni smo da ih izvučemo ako žele da izađu iz Avganistana“, naglasio je on.\n„Američki vojnici, diplomatsko osoblje i obaveštajni profesionalci su rizikovali živote ne radi profesionalne dobiti već da služe drugima, ne u misiji rata nego u misiji saosećanja“, rekao je Bajden.\n„Ta pretpostavka se pokazala netačnom“, rekao je Bajden.\n„Imali smo dva izbora – da poštujemo obaveze koje je prihvatila prethodna administracija ili pošaljemo hiljade dodatnih vojnika i proširimo rat“, rekao je Bajden.\n„Terorizam se menja, širi na druge zemlje, naša strategija, takođe, mora da se menja. Možemo da vršimo udare na teroriste i bez američkih vojnika na terenu“, kazao je on.\nTeroristima Islamske države u Avganistanu, grupe ISIS-K, američki predsednik je poručio: „Još nismo završili sa vama“.\n„Moramo da postavljamo misije sa jasnim, ostvarivim ciljevima i moramo da ostanemo fokusirani na fundamentalne interese SAD. Rat u Avganistanu je trebalo da se okonča odavno, odbijam da otvorim novu deceniju rata u Avganistanu“, poručio je on.


Željko Veselinović: Da za 25 godina ponovo slavite jubilej\nŽeljko Veselinović, predsednik Udruženih sindikata Srbije Sloga čestitao je "Vestima" jubilej uz želju da i dalje ostanu najtiražniji dnevni list u dijaspori.\n"Vesti" su već četvrt veka most između dijaspore i otadžbine, ali i svedok burnih događaja i - stradanja srpskog naroda. U ovoj rubrici našim starim naslovnim stranama podsetićemo na neke...\nNaših prvih 25 godina (4): Blagoslov nemačkog ministra\nSve, ipak, nije bilo tako jednostavno niti išlo glatko kako se čini. U jedan tako rizičan poduhvat, osnivanje novina u vremenu potpune nesigurnosti, u trenutku potpune blokade i apsolutne...\nNajbolje su sportske strane\nZeničanka Mira Teskeredžić, diplomirani pravnik, bežeći od rata 1992. godine se sa porodicom nastanila u Parizu, a danas je i baka troje unučadi.\nŽivadin Jovanović: "Vesti" su primer objektivizma - zaslužujete veliki ugled\nU turbulentnim vremenima ostvarili ste veliki uspeh. Ko je prošao kroz sve te teškoće može sa samopouzdanjem da gleda u budućnost.\nNaših prvih 25 godina (3): Živeli smo u paklu mržnje\nJugoslovenska ratna drama, koja je počela devedesetih godina prošlog veka, gromovito se odrazila i među Jugoslovenima koji su živeli i radili izvan granica otadžbine. I među njima je počelo...\nPosvećenost i dobar sadržaj\nPoslušajte glas mladih\n"Vesti" daju podstrek našim klubovima\nDragan Mitrić je zaljubljenik u fudbal i veoma je aktivan u sprotskoj sekciji srpskog kluba "Vuk Karadžić" iz Štajera u Gornjoj Austriji. Iako pripada mlađoj gneraciji naših zemljaka u...\nGordana Lazarević: Nije lako opstati na tržištu, a vi ste to uspeli\n"Vesti" su na neki način prozor naših ljudi u Srbiju. Imam divnu saradnju sa vašim novinama, a u prilog tome ide i nagrada koju sam 1999. godine dobila od "Vesti".\nNaših prvih 25 godina (2): Zemljak pružio ruku spasa\nTog 30. maja 1970. godine, Duška Vidakovića je na železničkoj stanici u Frankfurtu sačekao Žarko Petričević, ujak njegove supruge Savke, već iskusni gastarbajter, kod kojeg će jedno vreme...\nO. Đ. - Vesti 0 komentara\n"Vesti" su moj drug u tuđini\n"Posle završene Muzičke akademije u Beogradu, napustivši rodno Kraljevo, nastanio sam se u Parizu pre četiri godine. Sam u džungli, upisao sam magisterij muzikologije na Sorboni. Bilo je...


Naime, Alen Šeranić, ministar zdravlja i socijalne zaštite RS, sastao se danas sa predstavnicima SZO na čelu sa šefom Kancelarije SZO u BiH Viktorom Olšavskim. Sastanku na kojem je razgovarano o merama preduzetim povodom pojave novog korona virusa u RS prisustvovala je i konsultantica SZO za pripremljenost i operativno planiranje Patricija Kormos, piše Srpskainfo.\nMinistar Šeranić upoznao je predstavnike SZO sa merama nadzora koje se još sprovode, postupanjima sa osobama koe su pod zdravstvenim nadzorom, kao i protokolima za dijagnostiku i uspostavljenim kapacitetima za dijagnostiku u četiri laboratorije u RS. I u ovom periodu, za vreme vanredne situacije, naglasio je ministar Šeranić, Fond zdravstvenog osiguranja RS finansira zdravstvene usluge za sve građane, u javnim zdravstvenim ustanovama, bez overavanja zdravstvene knjižice.\nPosebno je bilo reči o nastavku epidemiološkog nadzora nad novim virusom korona, ali istovremeno i na povratku zdravstvenog sistema u puni kapacitet pružanja ostalih zdravstvenih usluga stanovništvu uz mere prevencije širenja virusa. Na sastanku je bilo reči i o podršci SZO na polju edukacije i daljeg usavrašavanja medicinskog kadra, kao i aktivnostima u oblasti zaštite mentalnog zdravlja.


Stoltenberg: Rusija da hitno oslobodi ukrajinske brodove i mornare | Kodex.ME\nStoltenberg: Rusija da hitno oslobodi ukrajinske brodove i mornare\nGeneralni sekretar Sjevernoatlantskog saveza (NATO) Jens Stoltenberg ponovio je poziv vlastima Rusije da oslobode zarobljene ukrajinske brodove i mornare.\n04. 12. 2018 - 11:02 Autor: Kodex\nUoči samog početka dvodnevnog sastanka šefova diplomacija članica NATO-a, šef te organizacije Stoltenberg obratio se novinarima u Briselu i optužio Rusiju za izazivanje nove destabilizacije u regionu.\nOn je kazao da će glavne teme ministarskog sastanka biti tenzije u rusko-ukrajinskim odnosima, rusko-američki nuklearni sporazum te stanje na Bliskom istoku, na sjeveru Afrike, u Avganistanu i Zapadnom Balkanu.\nPodsjetivši da su ruske snage izvele napad i zarobile brodove i posade ukrajinske mornarice u Azovskom moru, Stoltenberg je kaza da je to jasan primjer pokušaja destabilizacije u regiji.\n“NATO poziva Rusiju da hitno oslobodu ukrajinske brodove i pomorce“, poručio je Stoltenberg, javlja Anadolija.\nOn je pozvao Rusiju da poštije i nuklearni sporazum INF te izrazio zabrinutost zbog ruskog razvoja novih raketnih sistema srednjeg dometa.


MUP Srbije drugi po gledanosti na Jutjubu\nDatum kreiranja: sreda, 09 septembar 2009 07:07\nObjavljeno sreda, 09 septembar 2009 07:07\nFilmovi, akcije i saopštenja koje postavlja MUP Srbije na sajtove Jutjub i Fejsbuk postali su izuzetno popularni\nMUP Srbije se od juče nalazi na odnedavno sve popularnijoj društvenoj mreži i mikro-blogu „Tviter”, među mladima poznatijoj kao „Fejsbuk za poznate ”, koji omogućava svojim korisnicima da čitaju tuđe i šalju svoje mikro-tekstualne unose, takozvane tvitove. Postavljanje sajta MUP-a na novu društvenu mrežu, usledilo je posle detaljne analize njegove postavke na sajtovima Fejsbuk i Jutjub, koja je pokazala da je MUP Srbije, u odnosu na druge policije, po broju objavljenih priloga na Jutjubu na prvom mestu u svetu.\nOpširnije: MUP Srbije drugi po gledanosti na Jutjubu Add new comment\nTragedija u užičkoj fabrici municije: Sedmoro mrtvih u četiri eksplozije\nDatum kreiranja: petak, 04 septembar 2009 06:54\nObjavljeno petak, 04 septembar 2009 06:54\nŠest žena i muškarac poginuli su sinoć u eksplozijama u užičkoj fabrici municije u pogonu koji se nalazi pod zemljom. Pretpostavlja se da je mašina napravila varnicu koja je izazvala eksploziju, ali je zakazao i sistem za gašenje požara\nUžas... Očevici kažu da se iz brda pojavio plamen visok 10 metara, a onda i gust dim\nU četiri snažne eksplozije u fabrici municije „Prvi partizan namenska" u Užicu sinoć u 21.15 časova poginulo je sedmoro radnika, šest žena i jedan muškarac, a njih 14 je lakše i teže povređeno, potvrdio je za Press načelnik sektora za vanredne situacije MUP-a Srbije Predrag Marić. Eksplozije su se dogodile u pogonu delaboracije municije, u tunelima koji se protežu ispod brda na ulazu u grad. U tom trenutku u fabrici je radilo oko 300 radnika. Među građanima Užica nastao je pravi haos, ali, prema informacijama iz MUP-a, nema opasnosti od novih detonacija.\nOpširnije: Tragedija u užičkoj fabrici municije: Sedmoro mrtvih u četiri eksplozije Add new comment\nNovo hapšenje zbog postavljanja bombe\nDatum kreiranja: četvrtak, 30 jul 2009 09:46\nObjavljeno četvrtak, 30 jul 2009 09:46\nBeograd - Oružar Bratislav Đorđević uhapšen je zbog sumnje da je s Nebojšom Kneževićem (31) napravio i podmetnuo eksplozivnu napravu ispod „maseratija” Ivana Pavlovića Ikera, koja je demontirana 13. jula ispred garaže u centru grada.\nOpširnije: Novo hapšenje zbog postavljanja bombe Add new comment\nDatum kreiranja: petak, 24 jul 2009 11:17\nObjavljeno petak, 24 jul 2009 11:17\nPrema prognozi Republičkog hidrometeorološkog zavoda, u Srbiji će i u petak biti veoma toplo vreme, sa najvišim dnevnim temperaturama od 37 do 41 stepen.\nZbog tropskih temperatura lekari preporučuju građanima da najtopliji deo dana provedu kod kuće.\nVisoka temperatura u četvrtak je odnela prvu žrtvu - u Šapcu, gde je Dušan Simić (66) preminuo na plaži na reci Savi.\nOpširnije: Tropska Srbija Add new comment\nDatum kreiranja: petak, 24 jul 2009 11:16\nObjavljeno petak, 24 jul 2009 11:16\nBeograd -- Očekuje da će od novog gripa na jesen oboleti od dva do dva i po miliona građana Srbije, kaže epidemiolog Predrag Kon.\nOn kaže da je epidemiološka situacija u Srbiji, kada se radi o novom virusu gripa A H1N1 nesigurna, sa tendencijom pogoršanja. “U toku velikog pandemijskog talasa u Srbiji na jesen, u periodu od dva do tri meseca, očekuje se obolevanje od dva do dva i po miliona ljudi, čija će klinička slika biti uglavnom blaga“, rekao je predsednik posebne radne grupe Ministarstva zdravlja, Predrag Kon.\n"Očekuje se da će primarna zdravstvena zaštita zbrinuti 1,9 - 2,3 miliona obolelih, dok će 100-200 000 ljudi sa umerenom kliničkom slikom tražiti hospitalizaciju. Neophodna i obavezna hospitalizacija biće za 20-25 hiljada ljudi", očekuje Kon.\nOpširnije: Kon: Dva miliona obolelih na jesen Add new comment\nSin tvrdi da je u žrtvi prepoznao oca\nMilioni ljudi gledali najduže pomračenje Sunca u 21. veku\nUdruženje osiguravača: Odluke nisu obavezujuće\nJeftina roba garantuje overdoz


Tegeltija: Učinću sve da se BiH pridruži Otvorenom Balkanu\nTanjug 8. juna 2022. 15:53\nOHRID – Predsedavajući Saveta ministara BiH Zoran Tegeltija poručio je u Ohridu da je danas još sigurniji da će Bosna i Hercegovina postati član projekta Otvoreni Balkan i da je ta odluka sada na političarima BiH.\nTegeltija je na završnoj konferenciji za novinare nakon Samita rekao da je u BiH, gde ljudi rade i zarađuju za svoj život, potreban Otvoren Balkan, ali da o tome nije donesena politička odluka.\n„Učiniću se što bude do mene da kamioni i roba iz BiH ne bi stajala na granici, a kamioni iz nama susednih zemalja prolazili te granice bez zastoja. Tome niste krivi vi naši susedi već mi u BiH“, rekao je Tegeltija.\nIstakao je da političari u BiH moraju doneti odluku o priključenu Otvorenom Balkanu, jer, kako je kazao, nemaju pravo da rade na štetu rudara, privrednika, poljoprivrednika i svih koji proizvode razne robe i pokušaavaju da ih izvoze na inostrano tržište.\n„Odgovornost za to je na nama, hvala što držite otvorena vrata, ne postavljate uslove i rokove“, zaključio je Tegeltija.\nReč od pet slova (azbučnim redom)\nZelenski: Ruske snage pogodile tržni centar, ima žrtava\n16:59: Ištvan Pastor: Omogućen nastavak izgradnje Akva parka na Paliću\n16:56: Pastor: Omogućen nastavak izgradnje Akva parka na Paliću\n16:40: Nikola Selaković: Srbija i Rumunija spremne za produbljivanje saradnje


Talenat kakav srpski fudbal nije odavno video.\nFilip Stevanović, Foto: Alo/Marko Metlaš\nFilip Stevanović, perspektivni krilni napadač Partizana, otkupljen je od strane jednog investicionog fonda za 21 milion evra. Od te sume, crno-belima će pripasti "čisto" 16 miliona evropskih novčanica, što je jedna od najvećih cifara na ime obeštećenja u istoriji srpskog fudbala.\nStevanović je prošlog meseca napunio tek 17 godina, a ove sezone je dobio puno poverenje šefa struke, Sava Miloševića. Interesantno je da je pored odličnih igara postao i najmlađi strelac u istoriji evrotakmičenja na prostoru bivše Jugoslavije i to pogotkom protiv Konahs Kija u drugom kolu kvalifikacija za Ligu Evrope.\nPretpostavlja se da je u pitanju investicioni fond Pina Zahavija.\nOvim transferom, Partizan rešava veliki deo finansijskih problema, obzirom da je dug osvajača Kupa Srbije oko 20 miliona evra, što može gotovo u potpunosti biti pokriveno ovom prodajom.\nPodsetimo, mladi ofanzivac je odigrao ukupno 12 utakmica za crno-bele na kojima je postigao četiri pogotka.\nfilip stevanović Fudbal


source.ba | Policija USK izmjestila više od 200 migranata iz napuštenih objekata u kamp "Lipa"\nPolicija USK izmjestila više od 200 migranata iz napuštenih objekata u kamp "Lipa"\nDolaskom ljepšeg vremena, sve je više migranata i izbjeglica na ulicama grada Bihaća, što znači i značajno povećanje obima poslova policijskih službenika. Jutros smo proveli akciju izmještanja više od 200 osoba iz objekta nekadašnjeg Krajinametala i nedovršene zgrade Doma penzionera, u kamp na lokaciji Lipa kod Bihaća. To je urađeno s ciljem osiguranja adekvatnijih životnih uslova za ove ljude, a sve je proteklo bez ikakvih problema - izjavio je glasnogovornik Policije USK Ale Šiljdedić.\nAkcija je provedena u koordinaciji sa Službom za poslove sa strancima Bosne i Hercegovine, te uz pomoć članova humanitarne organizacije "SOS" Bihać.\nSvi ljudi će biti smješteni u kampu "Lipa", gdje su osigurani prehrambeni obroci, odjeća i obuća, boravišni uslovi u zagrijanim prostorima, zdravstvena pomoć, kao i prostori za održavanje lične higijene.


Novi Epson seminari\nNovi Epson seminari – Personal magazin\nPolovinom septembra kompanija Epson će u saradnji sa ovlašćenim distributerom, kompanijom BS Procesor, održati dva seminara u Beogradu. Prvi seminar će biti posvećen potrošnom materijalu za Epson štampače, gde će…\nPolovinom septembra kompanija Epson će u saradnji sa ovlašćenim distributerom, kompanijom BS Procesor, održati dva seminara u Beogradu.\nPrvi seminar će biti posvećen potrošnom materijalu za Epson štampače, gde će partneri biti informisani o najnovijim tehnologijama mastila za inkdžet štampače, kao što su Epson DuraBrite Ultra dugotrajna pigmentna mastila za različite vrste štampe i Epson Claria Photographic mastila koja obezbeđuju izradu živopisnih i nezaboravnih fotografija. Pored toga, biće reči i o Epson foto papirima koji uz malu cenu pružaju izuzetan kvalitet štampe.\nDrugog dana u saradnji sa partnerima specijalizovanim u oblasti Epson štampača velikog formata, kompanijama Colorsys i DC Grafički Centar, Epson će održati već treću godinu za redom LFP (large format printer) seminar za svoje korisnike. Pored teorijskog dela o preciznim Epson tehnologijama koje se koriste u ovoj oblasti, posetioci će imati prilike da se upoznaju uživo sa najnovijim modelima Epson LFP štampača, kao što su Epson Ultrachrome HDR modeli Epson Stylus Pro 7900 i Epson Stylus Pro 9900. Prvi put u Srbiji će biti prikazan i Epson Stylus Pro GS6000 eko solventni štampač visokog kvaliteta.\nNovi Epson seminari was last modified: September 17th, 2009 by Redakcija\nGeIL DDR3 EVO One memorije na 2133 MHz\nAxis IP Video nadzor – demo sistem u Konsingu


Međunarodni dan biodiverziteta - oporavak i razvoj su u prirodi - Društvo - Dnevni list Danas\nPočetna » Društvo » Međunarodni dan biodiverziteta – oporavak i razvoj su u prirodi\n0Piše: Danas Online 22. maja 2020. 11.58\nPostaje sve očiglednije, kako navode u saopštenju, da su priroda i ravnoteža u prirodi osnova održivog opstanka svog živog sveta na planeti, uključujući čoveka.\n„Okolnosti i posledice pandemije ukazuju da biodiverzitet, koji podrazumeva brojnost vrsta, ekosistema i gena i oličava bogastvo prirode, jeste temelj očuvanja dobrobiti čovečanstva i života kakvog danas poznajemo, a život čoveka usaglašen sa prirodom i njenim bogatstvima jedini mogući put razvoja“, navode iz ministarstva.\nDok se svet oporavlja od globalne pandemije, kreira se novi globalni okvir zaštite biodiverziteta sa ciljem usporavanja njegovog gubitka.\nPovodom 22. maja, Međunarodnog dana biodiverziteta, Ujedinjene nacije ove godine poručuju „Priroda nudi rešenja”, pozivajući na zajedničke akcije na svim nivoima sa ciljem izgradnje budućnosti i života u skladu sa prirodom.\n„Međunarodna zajednica pozvana je da preispita svoj odnos prema prirodi, jer smo, i pored svih naših tehnoloških dostignuća, u potpunosti zavisni od zdravih ekosistema u obezbeđivanju pijaće vode, hrane, lekova, odeće, goriva, zaklona i energije. Gubitak biodiverziteta direktna je posledica nepromišljenih ljudskih aktivnosti poput degradacije ekosistema, seče šuma i nekontrolisanog razvoja infrastrukture“, ocenjuje Ministarstvo za zaštitu životne sredine.\nPrema Crvenoj listi Svetske unije za zaštitu prirode (IUCN) od procenjenih 116.177 vrsta, više od 31.000 vrsta je pod pretnjom izumiranja. Naglašavajući rešenja zasnovana na prirodi u cilju zaštite biodiverziteta, pozivaju na usvajanja ekosistemskih rešenja za suočavanje sa gubitkom biodiverziteta, klimatskim promenama i degradacijom zemljišta, i integraciju biološke raznovrsnosti u ekonomske sektore.\nIz ministarstva navode da se u Srbiji, koja je jedan od svetskih centara biodiverziteta, zaštita bogate biološke raznovrsnosti ostvaruje se sprovođenjem mera zaštite i unapređenja vrsta, njihovih populacija, prirodnih staništa i ekosistema u skladu sa Zakonom o zaštiti prirode.\n„Zaštita područja je temelj očuvanja biodiverziteta, zbog čega Srbija ulaže napore na povećanju procenta zaštićene teritorije i ostvarivanju planova na zaštiti prirode. Zaštićeno je 677.484 ha, odnosno 7,65 odsto teritorije Srbije. Pripremljen je Program zaštite prirode Srbije za period 2020. do 2022. godine, koji uključuje strateške ciljeve i planove najznačajnijih međunarodnih ugovora i dokumenata u zaštiti prirode, očuvanju biološke raznovrsnosti i promeni klime. Ekološkom mrežom, koja je uspostavljena radi očuvanja tipova staništa od posebnog značaja za zaštitu i očuvanje staništa divljih vrsta flore i faune, zaštićeno je oko 20 odsto teritorije Srbije“, navode iz ministarstva.\nUzroci koji dovode do smanjenja biodiverziteta, kako navode iz ministarstva, uključuju nestajanje, fragmentaciju i degradaciju staništa, ilegalne aktivnosti poput ilegalnog lova, ribolova, ilegalne i neadekvatne seče šuma, neadekvatno očuvanje genetske raznovrsnosti autohtonih populacija biljnih i životinjskih vrsta, neplansko uvođenje invazivnih i alohtonih vrsta, što sve dovodi do ugrožavanja opstanka divljih vrsta u prirodi. Divlje vrste koje su posebno značajne sa genetičkog, ekološkog, ekosistemskog, naučnog, zdravstvenog, ekonomskog i drugog aspekta, zaštićene su kao strogo zaštićene ili zaštićene divlje vrste. Pravilnikom o proglašenju i zaštiti strogo zaštićenih i zaštićenih divljih vrsta biljaka, životinja i gljiva obuhvaćeno je 2633 divljih vrsta, od kojih je 1783 strogo zaštićenih, i 860 zaštićenih divljih vrsta.\nU Srbiji je u aprilu 2019. godine, u organizaciji Ministarstva zaštite životne sredine i Sekretarijata Konvencije o biološkoj raznovrsnosti, održana Regionalna radionica za pripremu globalnog okvira biodiverziteta nakon 2020. godine, čime se Srbija našla među malobrojnim državama UN koje podržavaju pripremni konsultativni proces za razvoj ovog okvira i međusektorsku radnu grupu otvorenog tipa za podršku pripreme globalnog okvira za biodiverzitet nakon 2020. godine koja je uspostavljena odlukom 14. zasedanja Konferencije članica Konvencije.\n„Predstavnici Ministarstva zaštite životne sredine aktivno učestvuju u radu Radne grupe za biodiverzitet Jugoistočne Evrope, pod okriljem Regionalne radne grupe za životnu sredinu Regionalnog saveta za saradnju, koja za cilj ima koordinaciju regionalnih aktivnosti u sprovođenja međunarodnih obaveza i politike EU u ovoj oblasti. U toku je planiranje saradnje u okviru ove radne grupe na dugoročnoj osnovi do 2030. godine“, dodaju iz ministarstva.\nMeđunarodni dan biodiverziteta koji se obeležava 22. maja širom sveta, ustanovile su Ujedinjene nacije kao dan kada se najšira svetska javnost podseća na ugroženost raznovrsnosti živog sveta na Planeti i značaj njenog očuvanja. Konvencijom o biodiverzitetu koja je usvojena 1992. godine na konferenciji Ujedinjenih nacija o životnoj sredini i razvoju („Zemaljski samit u Riju”) a stupila na snagu 29. decembra 1993. godine, ustanovljen je jedini međunarodni instrument koji u celosti obuhvata biološku raznovrsnost i obuhvata očuvanje biološke raznovrsnosti, održivo korišćenje njenih komponenti i pravednu i jednaku raspodelu dobrobiti koje proizilaze iz korišćenja genetičkih resursa. Depozitar Konvencije i svih protokola je Generalni sekretar Ujedinjenih nacija. Srbija je ratifikovala Konvenciju o biološkoj raznovrsnosti 03.01.2002. godine Zakonom o potvrđivanju Konvencije o biološkoj raznovrsnosti („Službeni glasnik SRJ”, broj 11/01 – međunarodni ugovori).\nbiodiverzitet, Ministarstvo za zaštitu životne sredine, prirodaBeograd


Borba sa delta sojem virusa korona je izuzetno surova i očekujemo da u narednim nedeljama pokaže svu svoju snagu, izjavio je za Tanjug državni sekretar u Ministarstvu zdravlja dr Mirsad Đerlek koji je istakao da ove nedelje možemo očekivati i 3.000 obolelih.\nĐerlek je naveo da je tempo vakcinacije izuzetno spor, dodajući da je tužno videti mlade nevakcinisane ljude na respiratorima.\nOn je istakao da smo sa oko 52 odsto vakcinisanih, daleko od kolektivnog imuniteta, a tako smo produžili opstanak virusa, koji je sada mutirao.\nĐerlek je upozorio da je delta soj daleko zarazniji od prvobitne vartijante virusa, i zato je još jednom apelovao na sve da se vakcinišu, jer je to jedino rešenje.\n"ON SE STRAŠNO BRZO ŠIRI" Dr Begović: Nekada je jedna osoba mogla da zarazi dve, a delta soj može da ih zarazi ČAK DEVET!\nPrema njegovim rečima, đaci su do sada bili izuzetno disciplinovani i škole nisu bile izvori zaraze, ali dodaje da ne zna do kada će potrajati redovno pohađanje nastave, koja počinje sutra.\n"Zdravstveni sistem je spreman, iako statistički podaci ukazuju da je situacija sve ozbiljnija", rekao je Đerlek.\nOn očekuje da ove nedelje broj obolelih dostigne 3.000 hiljade.\nĐerlek uverava da je država spremna za novi talas virusa i da je obezbeđena dovoljna količina kiseonika, lekova i bolničkih kapaciteta.\n"Sa svim izgrađenim kapacitetima, očekujemo da zdravstveni sistem funkcioniše paralelno i da će ne-kovid pacijenti imati bolju zdravstvenu zaštitu, kao i da neće trpeti kao prethodnih godinu i po dana", rekao je Đerlek.\n"PITANJE DANA KOLIKO ĆEMO IZDRŽATI" Đerlek upozorio na kršenje mera: "Kao da ste pustili 50.000 navijača na Marakanu"


Prevario srpsku mafiju za 200.000 evra\nFudbalski Tipovi > Fudbal Vesti > Prevario srpsku…\nSrpska mafija pokušala je 2002. godine da preko bivšeg rumunskog fudbalera Laurencijua Regekamfa namesti utakmicu Bundeslige Bajern – Kotbus (3:1), objavio je rumunski list “Gazeta sporturilor”. Regekamf je u to vreme bio igrač Kotbusa, a sada je trener Steaue.\nDve osobe, koje su se predstavili kao Mile i Zoran, od kojih je jedan bivši funkcioner Obilića, dali su Regekamfu 200.000 evra da isposluje poraz svoje ekipe od tri gola. Međutim, pošto nije uspeo, dvojac iz Beograda krenuo je u Bukurešt da traži novac od Regekamfa preteći mu smrću ukoliko to ne učini.\nRegekamfa je navodno spasao prijatelj, takođe bivši igrač, i to bukureštanskog Dinama, Kornel Dinu, koji je preko svojih beogradskih veza sredio stvari.\nUpravo je bivši igrač i trener, a sada funkcioner bukureštanskog Dinama Kornel Dinu otkrio za rumunsku “Gazetu sporturilor” sve detalje afere sa nameštanjem meča Bajern – Kotbus iz 2002. godine.\n– Kontakirao je sa mnom Julijan Kirica, Regekamfov venčani kum, i rekao mi da je on upao u velike nevolje sa srpskom mafijom. Regekamf je u septembru 2002. godine dobio 200.000 evra od srpske mafije iz Beograda da u meču Kotbusa i Bajerna namesti da Kotbus izgubi sa tri gola razlike. Ali, meč je završen sa 3:1 za Bajern i počeli su problemi. Opasni tipovi iz Srbije su tražili da vrati pare, što je on odbijao. Tada me zvao Kirica sa molbom da spasavam Regekamfa jer su iz Srbije ka Rumuniji krenuli neki opasni tipovi sa namerom da povrate pare ili… Znate već šta sledi u takvim situacijama. Imam veze u Beogradu i preko svojih poznanstava sam sredio stvari i Regekamf se nekako izvukao – otkrio je Dinu.\nU spornom meču, Regekamf je zamenjen u 66. minutu pri rezultatu 2:1 za Bajern, zato što je odigrao loše. U tom trenutku stvari su izmakle kontroli, jer igrači na terenu nisu bili upoznati sa nameštaljkom. Bajern je do kraja dao još jedan gol, meč je završen sa 3:1, nameštaljka nije uspela.\nU međuvremenu oglasio se i Regekamf, demantujući da je bilo šta od onoga što je izneo Dinu tačno.\n– Takve stvari neko može da priča samo posle droge ili mnogo alkohola. Nikada u životu ni kao trener ni kao igrač nisam odigao namešten meč – rekao je Regekamf uputuvši niz teških reči na račun Dinua.\nMnogi navijači Steaue su sumnjali u verodostojnost iskaza, pošto su bili uvereni da je u pitanju podvala iz rivalskog Dinama. Ipak, da je priča istinita govori i podatak da su se u Rumuniju već zaputili zvaničnici iz Nemačke, a uskoro se očekuje i poseta Srbiji. Moguće je da je to samo početak afere, jer ima indicija da su Regekamf i srpska mafija namestili bar još dve utakmice. Ovi mečevi su samo delić najveće afere u istoriji fudbala koju je raskrinkao Europol objavom da je više od 380 utakmica u Evropi i još oko 300 u ostatku sveta namešteno.


Vesti online / Sport / Fudbal / Gvardiola: Revanš protiv Junajteda pitanje života i smrti\nGvardiola: Revanš protiv Junajteda pitanje života i smrti\nTrener fudbalera Bajerna iz Minhena Pep Gvardiola rekao je da je sutrašnja revanš utakmica četvrtfinala Lige šampiona protiv Mančester junajteda za njegovu ekipu pitanje "života ili smrti".\nDejvid Mojes i Pep Gvardiola\nFudbaleri Bajerna iz Minhena sutra od 20.45 na svom terenu igraju protiv Mančester junajteda, revanš utakmicu četvrtfinala Lige šampiona. U prvom meču prošlog utorka na Old Trafordu bilo je nerešeno, 1:1.\n"Predstojeća utakmica je za nas finale. Pitanje života ili smrti. Pokušaće iz prekida da nas ugroze, oni su jedan od najboljih timova na svetu. Veoma je važan gol u gostima, ali rezultat 1:1 iz prvog meča može da bude veoma opasan", rekao je Gvardiola, preneli su britanski mediji.\nAktuelni šampion Evrope je u seriji od tri utakmice bez pobede, što je najduži takav niz ekipe u poslednje tri godine. Otkako je odbranio titulu u Bundes ligi, 25. marta protiv Herte, Bajern je dva puta odigrao nerešeno, a u jednoj je poražen. Fudbaler Bajerna Džerom Boateng rekao je da je uzbuđen zbog sutrašnje utakmice.\n"Unervozio sam se. Moramo da igramo na pobedu, jer ako budemo igrali na meč bez golova, mogli bismo da izgubimo. Od početka moramo da budemo agresivni. Znamo za šta smo sposobni, ali i znamo da nam je potrebna dobra igra da bismo prošli u polufinale", rekao je Boateng.\nUtakmicu će zbog suspenzije propustiti Bastijan Švajnštajger i Havijer Martines, a Tijago Alkantra i Đerdan Šaćiri zbog povrede. Bajern u utakmicu ulazi posle poraza u prvenstvu od Augzburga od 0:1, čime je prekinuo niz od 53 utakmice bez poraza u Bundes ligi, a Junajted pobedom protiv Njukasla od 4:0.\nTrener Mančester junajteda Dejvid Mojes rekao je da njegova ekipa samouvereno ulazi u revanš utakmicu, ali da je čeka mnogo posla. Bajern u poslednje četiri utakmice na svom terenu nije uspeo da pobedi nijednu englesku ekipu.\n"To govori da ekipe u Minhenu mogu da naprave dobar rezultat. Dobro smo igrali u prvoj utakmici, mnogi kažu da je rezultat dobar, ali kako sada stvari stoje Bajern će proći dalje (zbog gola u gostima) i moraćemo nešto da uradimo po tom pitanju", rekao je Mojes za klupski sajt.\n"Ne smemo da primimo gol jer onda moramo da jurimo rezultat. To bi bilo teško, jer su oni ekipa koja je dobra na lopti. Moramo prvi da postignemo gol", dodao je on.\nNapadač engleskog tima Vejn Runi povredio je palac na nozi i njegov nastup je neizvestan, kao i nastup Ešlija Janga zbog povrede ruke.\nFUDBAL Mojes: Igrali smo kao početnici\nFUDBAL Junajted ostvario godišnji prihod od 363 miliona funti!\nFUDBAL Kros: Možda i pređem u Mančester!\nFUDBAL Runi: Nismo bili dovoljno dobri


Napadač Partizana povredio meniskus\nNije dobro, ali nije ni tako strašno, kao što glasi čuvena replika iz fenomenalne serije Černobilj, nastala u trenucima kada je nuklearno jezgro pred eksplozijom.\nUglavnom, Partizan neće moći da računa u naredne dve utakmice na Nemanju Jovića, mladog napadača, koji se povredio i izašao na poluvremenu utakmice sa Voždovcem. Kako javlja Telegraf, Jović je danas bio na lekarskim pregledima, gde >> Pročitaj celu vest na sajtu MozzartSport.com << je ustanovljeno da ima povredu kolena.\nUstanovljeno je da je Nemanji nagnječen meniskus, pa neće moći da pomogne saigračima na utakmicama protiv Sočija u četvrtak u Rusiji i protiv Novog Pazara koji dan kasnije u Superligi Srbije. Ali, nije povreda ni toliko strašna, pa bi Jović trebalo nakon toga da se vrati u startnu postavu Parnog valjka.\nČetiri utakmice odigrao je mladi fudbaler za Partizan ove sezone, po dve u Superligi i Evropi, nije uspeo da se upiše u strelce, ali je u domaćem prvenstvu ostvario dve asistencije.\nKada je Evropa u pitanju, najrealnije zvuči scenario da sjajni Danilo Pantić uskoči u startnu postavu, dok će u Superligi morati da bude tumbanja, jer je Jović „bonus“ igrač, pa će neki drugi fudbaler mlađi od 21 godine morati da zauzme mesto u prvih 11.


Izvor: JužneVesti.com, 12.Nov.2019, 13:37\nSrpski film reditelja Jelene Maksimović i Dušana Grubina Taurunum boy moći će da pogleda publika u Leskovcu u četvrtak, 14. novembra od 17 sati u bioskopskoj sali Leskovačkog kulturnog centra.\nDan domaćeg filma organizuje Filmski centar Srbije, a ideja im je da promovišu domaće dokumentarne filmove koji nisu imali široku bioskopsku distribuciju. Nakon projekcije, posetioci će moći da razgovaraju sa članovima filmske ekipe.\nDokumentarac >> Pročitaj celu vest na sajtu JužneVesti.com << prati priču momaka iz Zemuna koji izgledaju opasno, provode vreme na napuštenim mestima, prave žurke i voze motore. Snovi su im jednostavni, ljubavi neuzvraćene, a ovo leto je prekretnica u njihovom odrastanju - navodi se u opisu filma.\nOsim u Leskovcu, Dan domaćeg filma biće organizovan u još 20 gradova u Srbiji.


BG izbori: Kandidati koalicije oko SNS i SPS već kršili zakon - Centar za istraživačko novinarstvo Srbije\nSiniša Mali i Zoran Radojičić; foto: SNS Čukarica\nNovinari CINS-a analizirali su pred beogradske izbore koliko su najuticajnije vladajuće i opozicione političke stranke kandidovale osoba koje su kršile Zakon o Agenciji za borbu protiv korupcije. U ovom tekstu pobrojani su kandidati stranaka koje su na vlasti u Beogradu\nIzbori za Skupštinu grada Beograda raspisani su sredinom januara 2018. godine, ali je kampanja političkih partija krenula mnogo ranije, uz navođenje borbe protiv korupcije kao jedne od nezaobilaznih tema.\nAnaliza Centra za istraživačko novinarstvo Srbije (CINS) pokazuje da su stranke i koalicije na lokalnim izborima kandidovale osobe koje su kršile Zakon o Agenciji za borbu protiv korupcije. Među njima su političke opcije koje čine vlast u gradu, ali i one koje pretenduju da vlast preuzmu – o čemu možete da čitate OVDE.\nNa izbornim listama sadašnje vlasti u Beogradu našlo se čak devet kandidata – četvorica sa liste „ALEKSANDAR VUČIĆ – Zato što volimo Beograd“ i petoro sa liste „IVICA DAČIĆ – Socijalistička partija Srbije (SPS), DRAGAN MARKOVIĆ PALMA – Jedinstvena Srbija (JS)“.\nZa aktuelnog gradonačelnika Sinišu Malog Agencija je čak tri puta utvrdila da je prekršio Zakon, a tokom 2017. pokrenula je i vanrednu kontrolu njegove imovine.\nMandat Siniše Malog obeležio je niz afera zbog čega je njegova smena više puta najavljivana. Iako je Aleksandar Vučić, predsednik Srbije i prvi čovek Srpske napredne stranke (SNS), u decembru 2017. ponovio da Mali uskoro neće biti gradonačelnik, on se ipak našao treći na izbornoj listi SNS-a.\nKandidatu SPS-a i tastu ministra lokalne samouprave Branka Ružića, Ljubiši Đuroviću, Agencija je u avgustu 2013, dok je obavljao funkciju zamenika predsednika Gradske opštine Palilula, izrekla meru upozorenja jer duže od godinu dana nije izvršio prenos upravljačkih prava u svojoj firmi Paling.\nIz SNS-a i SPS-a nisu odgovorili na pitanja CINS-a.\nU nastavku teksta saznajte koji još kandidati sa ove dve izborne liste nisu ispunjavali obaveze prema Agenciji.\nPreventivne mere za dugogodišnje funkcionere SNS-a\nPored dobro poznatih lica iz aktuelne gradske vlasti, na listi SNS-a za izbore našle su se i brojne nestranačke ličnosti iz različitih oblasti – kulture, sporta i nevladinih organizacija. Ova stranka još nije predstavila kandidata za gradonačelnika, a sadašnji, Siniša Mali, aktivno učestvuje u kampanji, predstavljajući svoje rezultate i pozivajući birače da mu ponovo pruže poverenje.\nLjubiša Đurović (foto: sajt SPS)\nRanije istraživanje CINS-a pokazalo je da je Mali napravio niz propusta prilikom prijavljivanja imovine, ali mu je Agencija čak tri puta izrekla najblažu moguću kaznu – meru upozorenja, u vidu pisane opomene.\nPrema podacima Agencije, Mali nije prijavio da je preneo upravljačka prava u firmi koju je posedovao, zatim je kasnio sa dostavljanjem izveštaja o imovini i prihodima nakon što je postavljen za člana Upravnog odbora Kliničkog centra Srbije, a slao je i netačne i nepotpune podatke o imovini.\nAgencija je prilikom izricanja mera upozorenja sva tri puta zaključila da Mali nije imao nameru da sakrije imovinu.\nTokom 2015. godine Agencija je protiv njega podnela izveštaj Poreskoj upravi. Agencija to čini kada postoji sumnja u kršenje zakona koje prevazilazi njenu nadležnost.\nAgencija je 2016. podnela izveštaj i Višem javnom tužilaštvu u Beogradu, zbog sumnje u pranje novca. Tužilaštvo je zaključilo da nema elemenata krivičnog dela iz njihove nadležnosti, već da postoje elementi krivičnog dela neprijavljivanja imovine i prihoda po Zakonu o Agenciji. Zbog toga je predmet prosleđen Prvom osnovnom javnom tužilaštvu.\nViše o postupcima protiv Malog čitajte u posebnoj priči.\nNa listi koalicije oko SNS-a našli su se i glumac Svetislav Goncić i Ivan Tasovac, direktor Beogradske filharmonije i bivši ministar kulture i informisanja.\nTasovcu je u oktobru 2014. izrečena mera upozorenja zbog toga što u izveštaju o imovini nije naveo tačne i potpune podatke o imovini supruge Mirjane Mitrović, kao i da je jedini vlasnik firme Zajkon Print i da ima otvorene račune kod različitih banaka.\nU izjašnjenju Agenciji, Tasovac je naveo da je imovina njegove tadašnje supruge bila deo nasledstva i da je parnični postupak još uvek bio u toku, kao i da je firma Zajkon Print u procesu likvidacije, a računi godinama neaktivni.\nSvetislav Goncić (foto: SNS Beograd)\nAgencija je utvrdila da je proces likvidacije ove firme pokrenut u aprilu 2013, više od dve godine nakon što je Tasovac podneo izveštaj. Firma Zajkon Print i danas je aktivna, a Mirjana Mitrović je njena direktorka, sa 50% vlasništva.\nAgencija je Tasovcu izrekla meru upozorenja, konstatujući da se njom može „preventivno delovati na funkcionera da se ubuduće pridržava propisa koji uređuju njegove obaveze“.\nSvetislava Goncića, glumca koji je od 2015. godine direktor Ustanove kulture Vuk Stefanović Karadžić, Agencija je u novembru 2016. upozorila zbog toga što je izveštaj o imovini podneo sa 526 dana kašnjenja.\nGoncić se Agenciji pravdao time da u Ustanovi nisu postojali uslovi za rad, te da su u zgradi bili isključeni električna energija, internet i telefon, niti je bilo zaposlenih pa je sav posao obavljao sam.\nNije znao da je trebalo da dostavi izveštaj, niti je imao pravnog savetnika da mu na to ukaže.\nIako je Agencija konstatovala da nije imao nameru da sakrije imovinu, kao i u slučaju Ivana Tasovca „preventivno“ mu je izrekla meru upozorenja.\n„Ja sam dostavio te podatke kad su mi rekli da treba i to da uradim“, rekao je Goncić za CINS. „Oni su rekli vi ste zakasnili, mi smo se izvinili, oni su to prihvatili i to je bila neka mera, oni napišu pismo, upozore. Mislim da je to u redu.“\nJoš jedan kandidat SNS-a, Mirko Rajković, aktuelni odbornik u Skupštini grada i član odbora direktora Poljoprivredne korporacije Beograd (PKB), nije podneo izveštaj o imovini 2014. kada je stupao na tu funkciju, pa mu je Agencija u septembru 2016. godine izrekla meru upozorenja.\nKašnjenje sa izveštajima o imovini\nKoalicija SPS – JS odlučila je da na gradske izbore izađe samostalno, iako u aktuelnom sazivu Skupštine grada Beograda čine odborničku većinu sa SNS-om. Nosilac ove liste je Aleksandar Antić, ministar rudarstva i energetike, a na njoj se našlo petoro kandidata koji su tokom obavljanja funkcije prekršili Zakon o Agenciji.\nOdbačeni postupci protiv Šapića\nAleksandar Šapić, predsednik Opštine Novi Beograd, nije deo gradske vlasti, ali se na predstojećim izborima kandidovao za gradonačelnika.\nAgencija za borbu protiv korupcije je 2016. posumnjala da je Šapić izvršio poresko krivično delo jer nije uspeo da objasni zbog čega nije prijavio ličnu ušteđevinu i kako je stekao imovinu čija vrednost prevazilazi 35 miliona dinara.\nDva izveštaja o Šapiću Agencija je poslala Poreskoj upravi u julu i decembru 2016, da bi ih kasnije Poreska uprava prosledila Upravi javnih prihoda Beograda i Trećem osnovnom javnom tužilaštvu.\nŠapić za CINS kaže da je problem nastao zbog toga što nije platio porez za objekte koje poseduje na opštini Savski venac: „Ja u tom momentu zaista nisam znao za taj novi zakon iz 2015, da mora da se plaća porez i za objekte koji su u procesu legalizacije“. Dodaje da je problem rešen tako što je sa Upravom javnih prihoda potpisao reprogram duga na godinu dana.\nTreće tužilaštvo je u januaru ove godine zaključilo da nema elementa krivičnog dela za neprijavljivanje imovine, dok je deo predmeta poslat Prvom osnovnom javnom tužilaštvu koje je istraživalo krivično delo građenje bez građevinske dozvole. Ovaj postupak je odbačen, takođe jer nije bilo elemenata krivičnog dela.\nTako je Ljubiši Đuroviću, koji je od 2008. godine na različitim javnim funkcijama, Agencija u avgustu 2013. izrekla meru upozorenja jer je upravljačka prava u svojoj firmi Paling preneo sa kašnjenjem od 377 dana posle stupanja na mesto zamenika predsednika Gradske opštine Palilula.\nĐurović je u izjašnjenju naveo da je posle obaveštenja Agencije o pokretanju postupka protiv njega u julu 2013. prestao da obavlja funkciju direktora u tom preduzeću, kao i da je u periodu od stupanja na funkciju zamenika predsednika Opštine firma bila u stanju mirovanja.\nU decembru 2013. godine je postao član skupštine Agencije za osiguranje i finansiranje izvoza (AOFI), a od novembra 2016. i vršilac dužnosti direktora Centra za kulturu Vlada Divljan.\nPored Đurovića, kandidat na istoj listi je Slavica Sunturlić, koja je članica nadzornog odbora JP Gradsko stambeno Beograd od 2013. do danas, dok je u periodu 2007-2010 bila pomoćnik direktora Uprave za trezor. Ona je sa podnošenjem izveštaja o imovini i prihodima kasnila godinu i osam meseci, a dostavila ga je dva dana nakon pokretanja postupka.\nU martu 2015. „preventivno“ joj je izrečena mera upozorenja.\nI bivši vršilac dužnosti direktora JP Gradsko stambeno Beograd u periodu od jula 2012. do decembra 2014, Veselin Marković, našao se na listi SPS-a, ali je takođe ranije prekršio Zakon o Agenciji. U martu 2013. godine Agencija mu je izrekla meru upozorenja zbog toga što nije na vreme dostavio izveštaj o imovini.\nMarković je objasnio da je bio u uverenju da je umesto njega izveštaj dostavio predstavnik Gradskog stambenog preduzeća, pa je izveštaj sam dostavio Agenciji 200 dana posle predviđenog roka. Nakon odlaska iz te institucije, Marković je postavljen na mesto direktora JP Infostan Beograd, na kom je bio od kraja 2014. do kraja 2015.\nMere upozorenja sa liste SPS izrečene su i Aleksandru Milovanoviću, direktoru Instituta za medicinu rada Srbije Dr. Dragomir Karajović, te Nataši Gaćeša, članici Skupštine državnog preduzeća Dipos i internacionalnoj sekretarki SPS-a.\nAgencija za borbu protiv korupcijeAgencija za sprečavanje korupcijeAleksandar MilovanovićAleksandar Šapićbeogradski izborifunkcioneriIvan Tasovacizboriizborna listaJedinstvena SrbijaJSkandidatiLjubiša ĐurovićMirko RajkovićSiniša MaliSlavica SunturlićSNSSocijalistička Partija SrbijeSPSSrpska napredna strankastrankaSvetislav GoncićVeselin MarkovićZakon o Agenciji za borbu protiv korupcije


Davos: Razgovarali Vučić i švedski premijer Loven – Balkanekspresrb.rs\nDobra saradnja: Stefan Loven i Aleksandar Vučić\nGlavna tema susreta bili su ekonomski odnosi naše dve zemlje. Kompanija Ikea do kraja godine počinje izgradnju prvih objekata, što je investicija vredna oko 300 miliona evra. Ulaganja i poslovanje skandinavskih kompanija u Srbiji predstavljaju znak da smo ekonomski sigurna zemlja. To je dobar signal drugim investitorima, rekao je predsednik srpske vlade\nDRUGI dan boravka u Davosu na Svetskom ekonomskom forumu, premijer Aleksandar Vučić počeo je susretom sa švedskim premijerom Stefanom Lovenom, sa kojim je razgovarao o ekonomskim odnosima dveju zemalja, migrantskoj krizi i evropskim rešenjima.\n“Glavna tema susreta bili su ekonomski odnosi naše dve zemlje. Kompanija Ikea do kraja godine počinje izgradnju prvih objekata, što je investicija vredna oko 300 miliona evra. Ulaganja i poslovanje skandinavskih kompanija u Srbiji predstavljaju znak da smo ekonomski sigurna zemlja. To je dobar signal drugim investitorima”, istakao je premijer Vučić. On je naglasio da i druge švedske kompanije, kao što su Tetrapak i ABB, posluju u Srbiji i da očekuje dolazak i mnogih drugih. Vučić je je izjavio da očekuje posetu švedskog premijera Srbiji u toku ove godine, kao i da je Švedska zadovoljna čvrstim evropskim stavom Srbije. “Radićemo na poboljšanju poslovnog ambijenta i privlačenju stranih investicija. To su nam glavni ciljevi”, dodao je Vučić.\nAleksandar Vučić sastaće se danas i sa predstavnicima kompanija Mekinzi, Tarket i Goldman Saks, kao i sa predsednikom Evropske banke za obnovu i razvoj Sumom Čakrabartijem. Srpski premijer u toku popodneva prisustvuje i okupljanju lidera i diskusiji na temu “Kako odgovoriti na humanitarnu krizu“.♦\nTagsAleksandar Vučić Stefan Loven


Imenovani novi direktori četiri klinike KC Srbije\nBEOGRAD - Uprava Kliničkog centra Srbija (KCS) imenovala je nove direktore na četiri svoje klinike-anesteziju, pulmologiju, kardiologiju i psihijatriju.\nBEOGRAD - U policijskoj akciji, koja se sprovodi u više gradova, uhapšen je poznati narkodiler Hikmet Hajrović iz Novog Pazara i još 20 osoba kod kojih je pronađeno više desetina kilograma heroina, rekao je direktor policije Milorad Veljović.\nOtvoren Treći sajam automobila u Nišu\nNIŠ - Gradonačelnik Niša Miloš Simonović otvorio je u renoviranoj i dograđenoj Hali "Čair" Treći Sajam automobila, motora i prateće opreme na kome učestvuje više od 50 izlagača. Sajam automobila je prva manifestacija koja je organizovana posle renoviranja tog sportskog objekta.\nAna predala meč zbog povrede\nĐoković: Povreda leđa jača od želje da igram\nRuni ipak igra protiv Crne Gore\nBarsi kazna 110.000 evra zbog kašnjenja na meč\nRoben pauzira zbog operacije prepona\nJovanović: Samo ozbiljno protiv Zagreba


Vučić sa Merkelovom o ubrzanju projekata Regionalne ekonomske zone i autoputa Niš - Priština | Nova Ekonomija\nVučić sa Merkelovom o ubrzanju projekata Regionalne ekonomske zone i autoputa Niš - Priština\nRazgovori u toku FOTO: Flickr\nVučić je rekao nemačkoj kancelarki da smatra da su Regionalna ekonomska zona i izgradnja auto puta Niš - Priština od velikog značaja za Zapadni Balkan.\nPredsednik Aleksandar Vučić razgovarao je sa nemačkom kancelarkom Angelom Merkel i zamolio je da svojim ugledom i autoritetom ubrza realizaciju projekata Regionalne ekonomske zone i autoputa Niš-Priština.\nVučić je, u telefonskom razgovoru, rekao nemačkoj kancelarki da smatra da su Regionalna ekonomska zona i izgradnja auto puta Niš - Priština od velikog značaja za Zapadni Balkan.\nOn je posebno izdvojio Regionalnu ekonomsku zonu kao projekat od ključnog značaja za budućnost Srbije i celog regiona, jer bi na taj način privukli više investicija i ubrzali protok ljudi, robe, kapitala i usluga.\nVučić i Merkel su razgovarali o regionalnoj saradnji uoči Samita o Zapadnom Balkanu u okviru Berlinskog procesa koji se održava u Londonu, kako bi, prema saopštenju, sagledali moguće rezultate skupa i njihovu primenu na region u cilju unapređenja saradnje u ovom delu Evrope.\nPredsednik Srbije se zahvalio nemačkoj kancelarki što je svojom inicijativom za pokretanje Berlinskog procesa značajno doprinela miru i stabilnosti Zapadnog Balkana.\nVučić i Merkel razgovarali su i o nastavku dijaloga Beograda i Prištine i saglasili se da je razgovor neophodan, kao i da je očuvanje mira i postizanje kompromisnog rešenja od ključnog značaja za obe strane.\nVučić najavio završetak istočnog kraka autoputa prema Bugarskoj\nVučić: Iz Beograda do Sofije za tri sata po završetku Koridora 10\nVučić sa francuskom delegacijom o reformama i ulaganjima u privredu\nVučić najavio dolazak kompanija Leoni i Toprak u Kraljevo\nIzgradnja auto-puta Beograd-Sarajevo povoljna za Užice\nIduće godine izgradnja puta Ruma-Šabac i Šabac-Loznica\nDanas sastanak Vučića i Makrona


Za projekte mladih 14.400 KM\nKOTOR VAROŠ, 19. APRILA - Omladinska banka će u naredna četiri mjeseca finansirati realizaciju šest projekta neformalnih grupa mladih sa područja opštine Kotor Varoš.\nRiječ je o projektima koji će direktno ili idirektno uticati na poboljšavanje položaja mladih, a biće realizovani u gradskom području i u mjesnim zajednicama.\nKoordinator programa Fondacije "Mozaik" Sanja Kojić istakla je da je ukupna vrijednost šest projekta 14.400 KM, koje su zajednički obezbijedili opština Kotor Varoš (5.450 KM) i Fondacija "Mozaik" (8.950 KM), a neformalne grupe mladih su obezbijedile dodatna sredstva mobilizacijom lokalnih resursa.\nNačelnik opštine Kotor Varoš Zdenko Sakan je rekao da se realizacijom ovih projekata nastavlja uspješna saradnja sa Omladinskom bankom.\n"Realizacijom pomenutih projekata pomažemo mladima da budu aktivniji i da volonterskim angažovanjem pokažu da su resurs koji zaslužuje podršku", zaključio je Sakan.\nU mjesnoj zajednici Kotor Varoš planirana je realizacija projekta "Uređenje igrališta Radničkog univerziteta", koji obuhvata zamjenu reflektora i postavku novih tribina.\nNa igralištu pored Osnovne škole "Sveti Sava" u Kotor Varošu biće postavljeni solarni reflektori i uređene zelene površine u okviru projekta "Zasijajmo punim plućima", u mjesnoj zajednici Grabovica biće realizovan projekat "Proljećno osvježenje", u okviru kojeg će biti postavljene košarkaške table , nove tribine i zaštitne mreže iza golova na igralištu pored Osnovne škole.\n"Edukacijom do zdravlja ljudi i manje napuštenih pasa" je projekat kojim će se pokušati riješiti problem napuštenih pasa.\n"U tri mjeseca trajanja projekta organizovaćemo besplatne veterinarske preglede za sve pse na Gradskom trgu, zatim igraonice sa ciljem podizanja svijesti o brizi i odgovornosti te sigurnije interakcije sa psima, a izvršićemo i sterilizaciju šest uličnih pasa", rekla je voditelj projekta Svjetlana Trifunović.\n"Gitara i ozvučenje za pokretanje škole gitare" naziv je projekta u okviru kojeg će biti otvorena škola gitare zbog sve većeg interesovanja mladih, a u okviru projekta "Vrijediš koliko jezika govoriš" u mjesnoj zajednici Vrbanjci biće organizovan tromjesečni kurs italijanskog jezika.\nViše iz kategorije: « Zastave Srpske pored spomenika palim borcima Održana ulična trka za osnovce »\nVaša IP adresa je : 207.46.13.90


Mladi DUA ponovo optužili Đeku: Dati 10.000 eura samo za pice i nije dobro za grad\n"NEPROMJENLJIV I NEPOPRAVLJIV"\n18.05.2015. 12:54h Ažurirano: 18.05.2015. 12:54h\nIntelektualci Foruma mladih DUA ponovili su optužbe o zlouoptrebama lokalne vlasti odbijajući poziv predsjednika Opštine Fatmira Đeke da pređu u redove njegove partije ili koalicije.\nOni su u reagovanju na tekst "Forum mladih DUA optužio Đeku za zloupotrebe, on uzvratio", kazali da je njihova namjera bila da podstaknu savjesno rukovođenje gradom.\n"Nažalost, Đeka je reagujući na naše optužbe još jednom pokazao da je nepromjenljiv i nepopravljiv".\nMladi DUA poručili su Đeki da novac iz budžeta namjienjen sportskim klubovima više ne dijeli kao prošle godine.\n"Novac koji ste utrošili u finansiranje fiktivnih klubova, koji nigdje i nikada nijesu bili učesnici sportskih nadmetanja, mogli ste utrošiti na finansiranje fudbala. Ulcinj bi tako danas imao svoj klub koji bi se takmičio u drugoj fudbalskoj ligi. Isto tako, da ste novac dodijeljen Podgoričkim klubovima, utrošili na podršku, naprimjer, karate klubova, možda bi Ulcinj danas ponovo bio okićen medaljama sa balkanskih, evropskih i svjetskih prvenstava", tvrde u Forumu DUA.\nMladi DUA ne spore da zakon poznaje preusmjerenja kada su u pitanju rashodi po osnovu ugovora o djelu.\n"Ali taj isti zakon kaže da dozvoljeno prekoračenje budžetske stavke po tom osnovu ne može biti veće od 10 odsto. Umjesto planiranih 31.000, lokalna vlast je po tom rashodovala 100.000, dakle 300 odsto više", tvrde oni podsjećajući da se preusmjerenja rade rebalanskom a ne nikako voljom predsjednika Opštine.\nFurum Mladih DUA su kazali da ih raduje činjenica da su Ulcinj posjetili visoki predstavnici Turske i ljepotice iz Albanije ali i "da ih brine to što je u jednom restoranu na pice utrošeno 10.000 eura".\n"Ubijeđeni smo da ni predstavnici visoke turske delegacije, niti albanske ljepotice, a ni čelnici DUA-e nijesu okusili ni jedno jedino parče tih pizza. Zato, nazovite nas neznalicama, ali mi ne shvatamo kako ta reprezentacija može biti u korist grada", ocjenjuju u Forumu.\nOni su se zahvalili pozivu Đeke da pristupe njegovoj koaliciji ili partiji budući "da je naše shvatanje politike nastojanje da se izborimo protiv zloupotreba i loših rukovođenja".\nĐeka je u prethodnom reagovanju kazao da je DUA partija koja nestaje jer je vode ljudi bez odgovarajuće stručne spreme i pozvao preostale intelektualce da mu pristupe.\n"Našom partijom do sada su rukovodila četiri predsjednika, biće i petog i šestog... Plašimo se da će te Vi biti prvi i posljedni kad je Vaša DP u pitanju", poručili su mladi DUA Đeki zaključivši "da oni kao intelektualci ne mogu prihvatiti da budu dio partije koju vode ponavljači".\n"Naš zadatak je, da ne dopustimo, da ta "ponavljačka pamet" bude model rukovođenja Opštinom Ulcinj" piše u reagovanju.\nDemokratska unija AlbanacaFatmir ĐekaUlcinj


kriminala i terorizma\nKARAĐORĐEVO - Predsednici zemalja jugoistočne Evrope usvojili su juče u Karađorđevu deklaraciju o zajedničkoj borbi protiv organizovanog kriminala i terorizma u kojoj su se obavezali na saradnju na svim nivoima. U deklaraciji koju su potpisali predsednici Albanije, BiH, Crne Gore, Hrvatske, Srbije i Rumunije posebno se insistira na razvoju sposobnosti obaveštajnih službi, policije i pravosuđa da zajednički rade i razmenjuju sve informacije.\nZemlje jugoistočne Evrope će, kako se ističe, zajednički raditi na proširivanju zakonskih kapaciteta kako bi se uspešno suprotstavile organizovanom kriminalu i terorizmu, kroz zaključivanje sporazuma o policijskoj saradnji. Balkanske zemlje su se obavezale i na uspostavljanje i razvijanje veza s organima Evropske unije zaduženim za borbu protiv organizovanog kriminala i terorizma, kao i sa NATO.\nŠefovi država su se obavezali i na uspostavljanje stalnog dijaloga na tu temu, na nivou predsednika država ili vlada, i dogovorili se da se jednom godišnje organizuju sastanci ministara unutrašnjih poslova ili pravde, dok će se saradnja na nivou eksperata odvijati neprekidno. Povod za donošenje deklaracije je ocena da su balkanske zemlje, koje su u procesu konsolidacije regionalne stabilnosti, "u velikoj meri" izložene opasnostima organizovanog kriminala i terorizma.\nDomaćin samita, srpski predsednik Boris Tadić rekao je da je na skupu konstatovano da je veliki problem i siromaštvo, koje je pogodno tle za organizovani kriminal. Na konferenciji za novinare, Tadić ukazao da problem predstavljaju "granične i druge barijere", dok za kriminalce barijere "ne postoje".\nTadić je ukazao je da organizovani kriminal i terorizam predstavljaju pretnju državama regiona i da je neophodna zajednička saradnja svih zemlja jugoistočne Evrope u suprotstavljanju tim pojavama. U govoru na samitu šefova država regiona, Tadić je naglasio da organizovani kriminal - trgovinom narkoticima, oružjem i ljudima, i pranjem novca, obezbeđuje velika finansijska sredstva, od kojih značajan deo ide na finansiranje terorističkih aktivnosti.\nPredsednik Crne Gore Filip Vujanović izrazio je spremnost svoje zemlje da pruži doprinos suzbijanju terorizma i organizovanog kriminala. Hrvatski predsednik Stjepan Mesić pozdravio je činjenicu da je na skupu bilo reči o institucionalizaciji saradnje u borbi protiv ta dva fenomena koji, kako je ukazao, predstavljaju "veliku opasnost" za region.\nMesić je istakao da je na samitu pokazana politička volja za zajedničko delovanje, iz koje će uslediti saradnja na nižim nivoima. Predsedavajući Predsedništva BiH Borislav Paravac i predsednik Albanije Alfred Mojsiu složili su se da su terorizam i organizovani kriminal regionalni problemi koji zahtevaju zajednički odgovor i saradnju. Govoreći o Kosmetu, Mojsiu je rekao da je stav Albanije - dati nezavisnost Kosovu i rešiti što pre ovo pitanje.\nPredsednik Tadić rekao je da ima različit stav kada je reč o kosovskom pitanju, napominjući da bi destabilizacija jedne zemlje u regionu imala negativne posledice po stabilnost celog Balkana. On je istakao da poštuje legitimne interese Albanaca, ali da je menjanje granica na Balkanu opasna po stabilnost regiona.


Турска брине, Пољска осудила "руску агресију", НАТО хитно заседа - Нови Стандард\nTurska brine, Poljska osudila “rusku agresiju”, NATO hitno zaseda\n26.11.2018. 17:15 16.07.2020.\nPortparolka NATO-a kazala da je Alijansa u stalnom kontaktu s ukrajinskim vlastima\nPoljska je osudila “agresivno ponašanje Rusije”.\nTursko Ministarstvo spoljnih poslova objavilo je da ne sme biti opstrukcije saobraćaja na području Kerčkog moreuza, koji povezuje Crno more s Azovskim morem.\n“Kao zemlja koja deli obalu Crnog mora, naglašavamo da prolaz kroz Kerčki moreuz ne sme da bude blokiran”, navodi se u saopštenju turskog ministarstva u kojem se poziva na “izbegavanje koraka koji mogu da ugroze stabilnost i mir u regionu”.\nPoljsko Ministarstvo spoljnih poslova objavilo je saopštenje u kojem piše da je “Rusija prekršila međunarodna pravila agresivnim ponašanjem prema brodovima ukrajinske mornarice u Azovskom moru”.\n“Svim snagama osuđujemo agresivno ponašanje Rusije i pozivamo (njeno) vođstvo da poštuje međunarodno pravo”, stoji u saopštenju poljskog ministarstva.\nEstonski premijer Juri Ratas pozvao je na održavanje vanrednog sastanka vladinog odbora za bezbednost kako bi se razgovaralo o ruskoj akciji protiv Ukrajine u Crnom moru i okolnim područjima.\nRatas je rekao da je “ono što se dogodilo u Kerčkom moreuzu ozbiljno kršenje međunarodnog zakona” i dodao da će sastanak biti održan kasnije danas, preneo je AP.\nEstonski ministar inostranih poslova Sven Mikser ocenio je događaje na Krimu kao “svesni akt eskalacije tenzija”, dok je predsednica Litvanije Dalija Gribauskajte napisala je na svom nalogu na Tviteru da je to bilo “još jedno očigledno kršenje međunarodnog prava i obaveza Rusije”.\nFrancuska se pridružila međunarodnim pozivima Rusiji da oslobodi tri ukrajinska broda koja je juče zaplenila u blizini Krima.\n“Ništa ne opravdava rusku upotrebu sile. Tražimo od Rusije da oslobodi ukrajinske mornare i vrati zaplenjene brodove što pre”, saopštilo je francusko Ministarstvo spoljnih poslova.\nKako je preneo Rojters, Ministarstvo je pozvalo obe strane da pokažu maksimalnu uzdržanost i spreče vojnu eskalaciju sukoba.\nPredsednik Evropskog saveta Donald Tusk je osudio rusku zaplenu brodova ukrajinske mornarice u Kerčkom moreuzu, prenosi Rojters.\n“Osuđujem rusku upotrebu sile u Azovskom moru. Ruske vlasti moraju da vrate ukrajinske mornare, plovila i uzdrže se od daljih provokacija”, kazao je Tusk nakon telefonskog razgovora s predsednikom Ukrajine Petrom Porošenkom.\nTusk je dodao da će “Evropa ostati ujedinjena u podršci Ukrajini”.\nEvropska komisija zatražila je danas od Rusije da oslobodi tri ukrajinska broda zaplenjena u nedelju kod poluostrva Krim koje je pripojeno Rusiji 2014. godine.\nNavodi se da je Stoltenberg u ime NATO-a izrazio “punu podršku teritorijalnom intergritetu i suverenitetu Ukrajine, uključujući njena navigaciona prava u sopstvenim teritorijalnim vodama u skladu s međunarodnim pravom”.\nOna je navela da NATO “poziva Rusiju i Ukrajinu da pokažu uzdržanost”. “Pozivamo ih na uzdržanost i deeskalaciju”, rekla je Lungeskuova.\nDodala je da NATO podržava to da Ukrajina ima “navigaciona prava u sopstvenim teritorijalnim vodama” i poziva Rusiju da “osigura neometani pristup lukama u Azovskom moru, u skladu s međunarodnim pravom”.\nPorošenko je to kazao na današnjem sastanku ukrajinskog Nacionalnog saveta za bezbednost.\n“Zahtevamo da oni hitno budu predati ukrajinskoj strani”, rekao je Porošenko i istovremeno pozvao na “deeskalaciju” krize oko poluostrva Krim.\nKasnije danas ukrajinski parlament će razmatrati Porošenkov zahtev za uvođenje ratnog stanja.\nZASEDANjE NORMANDIJSKE ČETVORKE\nNormandijska četvorka (Nemačka, Rusija, Ukrajina i Francuska) održaće ranije zakazan sastanak o situaciji o Ukrajini, a na dnevnom redu će se naći i jučerašnji incident u Kerčkom moreuzu, kada je ruska mornarica zaplenila tri ukrajinska broda.\n“Danas, igrom slučaja, a planirano je već dugo vremena, Normandijska četvorka će se sastati ovde u Berlinu kako bi razgovarali o Ukrajini i (mirovnom) Sporazumu iz Minska”, rekao je portparol nemačkog Ministarstva spoljnih poslova, prenosi Rojters.\nOn je dodao da će visoki zvaničnici iskoristiti priliku da nađu zajedničko rešenje za obnovljene tenzije u odnosima Kjieva i Moskve.\nRuske snage su juče zaplenile tri broda ukrajinske mornarice u Kerčkom moreuzu, između Crnog i Azorskog mora, navodeći da su nelegalno ušli u ruske teritorijalne vode.\n“UKRAJINA ZADRŽAVA PRAVO DA SE ODBRANI OD RUSIJE”\nMinistar spoljnih poslova Ukrajine Pavlo Klimkin je izjavio da Ukrajina zadržava pravo da se odbrani od Rusije.\nOn ne isključuje mogućnost da će Moskva nastaviti sa, kako je kazao, agresivnim potezima i na kopnu i na moru.\nRojters prenosi da je Rusija odbila pozive međunarodne zajednice na oslobađanje ukrajinskih mornara i tri broda koja je zaplenila u nedelju navodeći da su oni nezakonito uplivali u ruske teritorijalne vode.\n“Ukrajina će potražiti da pronađe put za mirno rešenje spora, ali prirodno, zadržava pravo da primeni samoodbranu”, rekao je Klimkin, prenosi TASS.\nPrema njegovim rečima, potezi Rusije “idu i protiv opšteg međunarodnog prava i protiv konvencije UN o pravu mora”.\n“O tim pitanjima će se raspravljati na sednici Saveta bezbednosti Ujedinjenih nacija”, dodao je on.\nRusija je u nedelju zatvorila Kerčki moreuz u blizini Krima i zaplenila dva ukrajinska artiljerijska broda i jedan tegljač, za koje je navela da su nezakonito ušli u ruske teritorijalne vode, ignorisali upozorenje da stanu i vršili opasne manevre.\nDanas je, usled tih događaja, zakazana vanredna sednica Saveta bezbednosti Ujedinjenih nacija, a Evropska unija i NATO, čiji se ambasadori istim povodom sastaju danas u Briselu, pozvali su obe strane na uzdržanost.


Još se čeka na 30 novih direktora javnih preduća : Nadlanu.com\nJoš se čeka na 30 novih direktora javnih preduća\nObjavljeno 17. avg 2013. / 19:23:19\nOpozicija tvrdi da će čelna mesta u državnim firmama opet biti podeljena među članovima vladajuće koalicije, dok u Vladi kažu da direktori neće biti birani po partijskoj pripadnosti.\nNove direktore javnih preduzeća imaćemo polovinom septembra. To poručuju iz najjače stranke vladajuće kolicije Srpske napredne stranke.\nIzbor nije brz i lak, a ukoliko među prijavljenim kandidatima ima stranačkih ličnosti, one će morati da zamrznu partijske funkcije, ako žele da budu čelno mesto u javnih preduzeća, kaže ministarka energetike Zorana Mihajlović.\nTakva pravila tek su prvi korak u dugo najvaljivanoj departizaciji.\n"To nije kompletna departizacija, ali je bar početak, pošto smo mi o tome slušali 10 godina, u redu, donet je zakon, sad smo krenuli, negde se on zaista primenjuje negde očito nije, ali možemo da kažemo da više nikada ne može da bude isto", kaže Mihajlovićeva.\nLoši direktori bolnica dobijaju otkaze u septembru\nVlada smenila 7 direktora javnih preduzeća, još 300 otkaza u…\nNišta se neće menjati u Javnom preduzeću PTT srbija i Srbijagasu - gde direktori ostaju stranačke ličnosti i izabrani prema starom zakonu.\nNa čelu pošte je Milan Krkobabić iz PUPS-a, oštar je protivnik depratizacije, jer je ona, kaže ništa drugo nego legalizacija lopovluka.\n"Moramo da znamo koja politička opcija, koji pojedinac imenom i prezimenom odgovara za rezultat rada javnog preduzeća, kad to imamo onda nećemo imati nijedan problem", rekao je Milan Krkobabić.\nProblem sa javnim preduzećima, prema mišljenju opozicije jeste što su generatori ogromnih dugova koje plaćaju građani. Bojan Djurić iz LDP-a kaže da je jasno da su rokovi za izbor direktora tih preduzeća probijeni, jer u vladajućoj koalciji nema političke volje da se taj posao završi pre rekonstrukcije vlade, kada će se razgovarati i o podeli tih pozicija.\n"Konkrusi koji su raspisvani, raspisivani su bez ikakvih smernica šta treba da ponude kandidati, vlada je morala pre toga da donese plan restrukturiranja tih preduzeća, smanjenja njihovih gubitaka, eventualnog uvođenja konkurencije na tržište, ništa od toga nije urađeno", kaže Đurić.\nNajavljeno restrukturiranje javnih preduzeća, gubitaša koji državu koštaju i nekoliko milijadu evra godišnje, nemoguće je sa direktorima koji se biraju uz partijsko kadriranje i bez ikakvih planova, navode u opoziciji.Rešenje je, kažu, da se broj javnih preduzeća smanji i da se prilagode tržišnoj trci, a država zaštiti od nekog novog monopola u tim oblastima.